Online Παιχνίδι Shop αυτοκινήτου Svetlana του. Παίξτε online δωρεάν.\nΚοίτα, τι ένα υπέροχο δωμάτιο Κοίταξα για το νέο σαλόνι της. Και τώρα πρέπει να φέρει αυτό το μέρος πίσω στη σειρά. μετά από όλα, όταν πωλούν ένα αυτοκίνητο - πρέπει να δούμε πρώτα-class.\n© gam9.com - δωρεάν online παιχνιδιών Shop αυτοκινήτου Svetlana του () Κάντε παιχνίδι online flash παιχνίδι Shop αυτοκινήτου Svetlana του για δωρεάν.. Μην ξεχάσετε να αξιολογήσετε αυτό το παιχνίδι Shop αυτοκινήτου Svetlana του και να μοιραστούν αυτό το παιχνίδι με τους καλύτερους φίλους σας.\nΠαιχνίδι Shop αυτοκινήτου Svetlana του σε απευθείας σύνδεση\nΚοίτα, τι ένα υπέροχο δωμάτιο Κοίταξα για το νέο σαλόνι της. Και τώρα πρέπει να φέρει αυτό το μέρος πίσω στη σειρά. μετά από όλα, όταν πωλούν ένα αυτοκίνητο - πρέπει να δούμε πρώτα-class. Ως εκ τούτου, εσείς και εγώ πρέπει να σκεφτείτε όλες τις λεπτομέρειες και τα μικρά πράγματα: τι αυτοκίνητο θα σταθεί σε ό, τι φόντο, το είδος του φωτός που θα πέσει πάνω του.\nShop αυτοκινήτου Svetlana του ( Ψηφοφορίες0, Δευτεροβάθμια Βαθμολογία: 0/5)


Υγιής ζωή: Αυτοάμυνα: Γιατί λέμε φωτιά αντί για βοήθεια\nΣύγχρονοι τρόποι αυτοάμυνας\nΚαθώς ολοένα και αυξάνονται τα κρούσματα κλοπών, επιθέσεων και κακοποίησης, παίρνει ολοένα και μεγαλύτερη σημασία η γνώση της αυτοάμυνας.\nΧιλιάδες γυναίκες στον κόσμο -πρόσφατα και στην Ελλάδα- παρακολουθούν μαθήματα αυτοάμυνας. Οι περισσότερες επικεντρώνονται στα στοιχειώδη, δεν είναι λίγες εκείνες που το πάνε ακόμη παραπέρα, προσπαθώντας να εξασκηθούν σε κάποια πολεμική τέχνη!\nΟι περισσότερες γυναίκες στις μεγαλουπόλεις με έντονα ποσοστά εγκληματικότητας έχουν πάνω-κάτω κατά νου τι θα κάνουν σε περίπτωση επίθεσης. Αν και πολλές φορές ο πανικός και το στρες εκείνης της στιγμής δεν αφήνουν και πολλά περιθώρια αντίδρασης, εντούτοις πολλές γυναίκες χρησιμοποιούν σπρέι αποσμητικά ή ακόμη πιο αποτελεσματικά, σπρέι πιπεριού για τη δύσκολη εκείνη στιγμή -κούφια η ώρα που την ακούει.\nΑυτό που έχει πολύ μεγάλη σημασία για τα πρώτα δευτερόλεπτα της επίθεσης είναι, όπως λένε και οι ειδικοί προπονητές αυτοάμυνας, να κάνουμε τον δράστη να το ξανασκεφτεί πριν δράσει. Η πρώτη σκέψη που μας έρχεται συνήθως στο μυαλό είναι να φωνάξουμε “βοήθεια”.\nΩστόσο, στις σύγχρονες μεγαλουπόλεις των γρήγορων ρυθμών και του επαυξημένου ατομικισμού σε συνδυασμό με φόβο, η λέξη “βοήθεια” λειτουργεί συνήθως αποτρεπτικά!\nΑκούγεται σοκαριστικό και στενόχωρο, όμως επιβάλλεται να προσαρμοζόμαστε στα σημεία των καιρών, ειδικά στο συγκεκριμένο ευαίσθητο θέμα!\nΑν η ανήμπορη γυναίκα -ή ο άνδρας- που γίνεται θύμα επίθεσης, φωνάξει “φωτιά” αντί για “βοήθεια”, το πιθανότερο είναι να κινητοποιήσει πραγματικά ανθρώπους που θα έρθουν για να σβήσουν τη φωτιά. Ο φόβος του κάθε ανθρώπου για τη φωτιά θα μετατραπεί σε κίνητρο δράσης, από αντικίνητρο που ήταν στην περίπτωση της “βοήθειας”.\nΟι ειδικοί επισημαίνουν ότι θα ήταν ακόμη καλύτερο να διανθιστεί η λέξη “φωτιά” με σχετικές φράσεις, όπως “φέρτε κάποιον πυροσβεστήρα ή νερό να σβήσουμε τις φλόγες”. Αν δηλαδή την ώρα της επίθεσης εκστομίσετε φράσεις που να ωθούν στη δράση, έστω για τη δήθεν κατάσβεση της φωτιάς, είναι πιθανό ο δράστης να κάνει πίσω, να τρομάξει ή να πιαστεί στα πράσα και έστω και τότε, κάποιος να καλέσει την Αστυνομία!\nΟι Ευρωπαίοι ψάχνουν κοκαΐνη & ecstasy στο…


Έληξε το αυτοδιαχειριζόμενο εγχείρημα στην ΕΣΗΕΑ | Ασύνταχτος Τύπος\n« Η Γάζα δεν έχει άλλα λόγια να φωνάξει…\nΑν είσαι εφοπλιστής είσαι έκτακτη είδηση στα κανάλια, αν είσαι Κούνεβα δεν υπάρχεις… »\nΈληξε το αυτοδιαχειριζόμενο εγχείρημα στην ΕΣΗΕΑ\nΗ τελευταία ανακοίνωση της κατάληψης της ΕΣΗΕΑ:\nΗ ΠΡΑΓΜΑΤΙΚΟΤΗΤΑ ΕΙΝΑΙ ΠΙΑ ΩΡΑΙΑ\nΑΦΟΥ ΚΑΝΑΜΕ ΚΑΤΑΛΗΨΗ ΚΑΙ ΣΤΗΝ ΕΣΗΕΑ\nΑπό κει και πέρα.Οι λόγοι της κατάληψης είναι γνωστοί τοις πάσι και αναλύθηκαν διεξοδικά σε ό,τι η κατάληψη παρήγαγε. Τη μεγαλύτερη σημασία έχουν τα αποτελέσματα. Για 6 μέρες το κτίριο της Ε.Σ.Η.Ε.Α. απελευθερώθηκε από πληροφοριακούς εργάτες των ΜΜΕ, οι οποίοι συναντήθηκαν με ένα ευρύτερο εξεγερσιακό κίνημα, που συνταράσσει την Ελλάδα από τον Δεκέμβρη. Στην κατειλημμένη ΕΣΗΕΑ πραγματοποιήθηκαν για 6 μέρες συνελεύσεις που είναι αριθμητικά ίσες με αυτές που έγιναν σε 7 χρόνια από την επίσημη Ε.Σ.Η.Ε.Α. και ο κόσμος που συμμετείχε σε κάθε μια από αυτές ήταν πολλαπλάσιος από κάθε μία από τις προηγούμενες 6 συνελεύσεις της Ε.Σ.Η.Ε.Α. Αλλά δεν είναι μόνο ποσοτικό το ζήτημα. Άνθρωποι που είχαν ξαναλειτουργήσει στο ίδιο κτίριο, για πρώτη φορά βρέθηκαν να συνδιαμορφώνουν ευρισκόμενοι σε έναν κύκλο εργαζομένων κι όχι σε ένα πάνελ ακροατών των εργατοπατέρων.\nΚαι δεν είναι μόνο ζήτημα μορφής αλλά και περιεχομένου. Ένας πολυδιασπασμένος κλάδος χιλιάδων εργαζομένων, που στα μάτια της κοινωνίας ταυτίζεται με μια ελίτ ρουφιάνων μεγαλοδημοσιογράφων, σύνδεσε άμεσα την εργασιακή εκμετάλλευση, που δέχεται από τα αφεντικά του με την προπαγάνδα αυτών ενάντια σε μια εξεγερμένη κοινωνία. Σύνδεσε άμεσα τηναπλήρωτη/ελαστική εργασία στα ΜΜΕ με τον έλεγχο του κεφαλαίου πάνω στη διαχείριση της ενημέρωσης. Σύνδεσε τον αγώνα ενάντια στις απολύσεις στα ΜΜΕ με τη χρησιμοποίηση των μέσων παραγωγής πληροφοριών για κινηματικούς σκοπούς. Σύνδεσε την άμεση δράση σε εργασιακούς χώρους με το ζήτημα της αντιπληροφόρησης. Αυτοί που ο επαγγελματικός τους ρόλος είναι να διαμεσολαβούν τους κοινωνικούς αγώνες, αγωνίστηκαν ενάντια στην διαμεσολάβηση των αγώνων τους. Οι ίδιοι/ες που μετατρέπουν την πραγματικότητασε θέαμα συζήτησαν γύρω από την κινηματική χρησιμότητα της εικόνας και του ήχου. Στο μέγαρο της Ε.Σ.Η.Ε.Α. οι πτυχιούχοι που αμείβονται με 500 ευρώ ως επισφαλείς εργαζόμενοι άκουσαν προσεκτικά τον λόγο της καθαρίστριας που παίρνει τα ίδια ως ενοικιαζόμενη εργαζόμενη, με σκοπό να σπουδάσει τα παιδιά της.\nΝατο πούμε ωμά; Στο δημοσιογραφικό ρουφιανιλίκι αντιπαρατέθηκε η κάλυψη πορειών από τους ίδιους τους αγωνιζόμενους. Στη συνδικαλιστική διαμεσολάβηση αντιπαρατέθηκε η άρνηση μας να συνομιλήσουμε με τον διευθυντή του «Ελεύθερου Τύπου» καθʼ όλη τη διάρκεια μοιράσματος κειμένου στους εργαζομένους του. Εδώ και 30 χρόνια διάφορα σωματεία και αγωνιστές που δραστηριοποιούνται στο χώρο των ΜΜΕ, θέτουν την αναγκαιότητα της λειτουργίας ενός Ενιαίου Συνδικάτου Τύπου. Για 6 μέρες στην απελευθερωμένη ΕΣΗΕΑ συναντήθηκαν δημοσιογράφοι, φωτορεπόρτερ, μοντέρ, γραφίστες, οπερατέρ, σκηνοθέτες, ηχολήπτες, τεχνικοί που προχώρησαν σε δράσεις ενάντια στους εργοδότες των ΜΜΕ και σε διαμόρφωση πληροφοριακού υλικού για κινηματική χρήση.\nΗ τελευταία μας φράση στο κείμενο με το οποίο εισβάλαμε στην Ε.Σ.Η.Ε.Α. ήταν «Δεν φοβόμαστε τις απολύσεις, τα αφεντικά να φοβούνται τις άγριες απεργίες». Επειδή δεν είμαστε τίποτα παραπάνω από μια εικόνα από το μέλλον, θεωρούμε ότι προς το παρόν είμαστε ακόμα στην αρχή. Έχουμε πολλά να πούμε και ακόμη περισσότερα να κάνουμε και να πετύχουμε. Παραδεχόμαστε ότι στην απόφαση μας για τη λήξη της κατάληψης νωρίς το πρωί της 16ης Ιανουαρίου βάρυνε η βόμβα των 100 απολύσεων, που εξαπολύει ο Μπόμπολας στο Έθνος και τις οποίες ο πρόεδρος Σόμπολος γνώριζε εδώ και ένα μήνα, αλλά ουδέν έπραξε. Αφήνουμε «ελεύθερο» τον χώρο της Ε.Σ.Η.Ε.Α., προκειμένου οι συνδικαλιστικές της ηγεσίες να μην επικαλεστούν κανένα πρόσχημα για την αδράνεια τους, κανένα άλλοθι ότι λόγω της κατειλημμένης ΕΣΗΕΑ δεν μπορούν να συνεδριάσουν, όπως ίσως θα περιμένουν αρκετοί συνάδελφοι του Έθνους, για να δώσουν λύση. Εμείς πάντως δεν έχουμε αυταπάτες ότι θα το κάνουν, οπότε εις το επανειδείν….\nΤΡΙΤΗ 20/01 20:00: ΤΜΗΜΑ ΕΜΜΕ ΠΑΝΕΠΙΣΤΗΜΙΟΥ ΑΘΗΝΩΝ (Καλαμιώτου 2)\nΑΝΟΙΧΤΗ ΣΥΝΕΛΕΥΣΗ ΕΡΓΑΖΟΜΕΝΩΝ ΕΝΑΝΤΙΑ ΣΤΙΣ ΑΠΟΛΥΣΕΙΣ ΣΤΑ ΜΜΕ ΚΑΙ ΓΙΑ ΤΗΝ ΚΙΝΗΜΑΤΙΚΗ ΑΝΤΙΠΛΗΡΟΦΟΡΗΣΗ\nThis entry was posted on 16 Ιανουαρίου, 2009 at 10:10 μμ and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.


Clarks: Μία μάρκα παπουτσιών με ιστορία | Fashionway.gr - News/Gossip/Fashion trends\nΥπάρχουν παπούτσια με τεράστια ιστορία. Παπούτσια που είναι πολύ στη μόδα συνεχώς και κανείς όμως δε ξέρει την ιστορία τους. Ένα τέτοιο παράδειγμα είναι τα παπούτσια Clarks. Σίγουρα έχουν αφήσει ιστορία και πριν σας παρουσιάσουμε τα τελευταία μοντέλα του διάσημου brand καλό θα ήταν να μάθουμε λίγα πράγματα για το πώς ξεκίνησε η συγκεκριμένη μάρκα το ταξίδι της προς την επιτυχία.\nΌλα ξεκίνησαν το 1825 στο Somerset Village του Street όταν ο Cyrus Clark άρχισε να ασχολείται με την κατεργασία χαλιών από προβιά προβάτου. Το 1830 συνεργάστηκε με τον αδερφό του, ο οποίος παρουσίασε παντόφλες από προβιά προβάτου.\nΗ παραγωγή σύντομα αναπτύχθηκε, καθώς στηρίχτηκε από την αγορά της πρόσφατης ανακάλυψης των ραπτομηχανών Singer το 1856. η πρώτη εμπορική επιτυχία ήταν η ιδέα του William Clark για μια « υγιεινή σειρά υποδημάτων», σειρά που ακολουθούσε τη φυσική φόρμα και τη γραμμή του ποδιού, η οποία και εδραίωσε τη φήμη των Clarks για παραγωγή υποδημάτων φιλικών για τα πόδια.\nΤα υποδήματα Clarks επεκτάθηκαν γρήγορα στις αρχές του 20ου αιώνα υπό την ηγεσία των John, Roger και Alice Clark. Εισήγαγαν νέες τεχνολογίες και υλικά, επωφελήθηκαν πλήρως από τις οικονομίες μαζικής παραγωγής, ανταποκρίθηκαν στην αλλαγή της μόδας και ανέδειξαν το γυναικείο αστράγαλο δίνοντας πολύ μεγαλύτερη έμφαση στην ανάπτυξη γυναικείων υποδημάτων.\nΤο τέλος του δευτέρου παγκοσμίου πολέμου ήταν η αρχή της θεαματικής επέκτασης των Clarks, τα οποία έφτασαν στις παγκόσμιες αγορές.\nΣτις αρχές της δεκαετίας του ’50, ο Nathan Clarks δημιούργησε το σχέδιο Desert Boot. Με μοντέλο τις απλές, άνετες μπότες που οι αξιωματικοί του στρατού και συνάδελφοί του, βρήκαν στις αγορές του Καΐρου, η μπότα αυτή είχε προσωπικότητα και γρήγορα έγινε παγκοσμίως γνωστή. Η τάση συνεχίστηκε τη δεκαετία του ‘60 με το μοντέλο Wallabee του Lance Clark – ένα απλό υπόδημα τύπου μοκασιν που αποτέλεσε ένα ακόμα κλασικό σχέδιο της φίρμας Clarks.\nΚατά τη δεκαετία του ’70 η επένδυση της Clarks σε τεχνολογική έρευνα απέδωσε με την εισαγωγή της πολυουρεθάνης, υλικό για την κατασκευή της σόλας, που προσέφερε στους πελάτες της Clarks πλεονεκτήματα μοναδικής άνεσης. Απίστευτα ελαφριά και παράλληλα σχεδόν άφθαρτη, η τεχνολογία πολυουρεθάνης αποτέλεσε τη βάση για πολλές επιτυχημένες σειρές προϊόντων, από τα polyveldts της δεκαετίας του ’70 έως τα τελευταία προϊόντα Active Air και Springers, τα οποία ενσωματώνουν στρώμα αέρα στο εσωτερικό της σόλας από πολυουρεθάνη.\nΤα Clarks γνώρισαν σημαντική ανάπτυξη στο Η.Β. αυτήν την περίοδο με την ίδρυση μιας μεγάλης αλυσίδας καταστημάτων λιανικής πώλησης, ενώ η διεθνής επέκταση επίσης επιταχύνθηκε, ειδικά στις Η.Π.Α. Σήμερα, 179 χρόνια από την ημέρα που όλα άρχισαν, η Clarks αποτελεί την υπ’ αριθμόν 1 φίρμα υποδημάτων παγκοσμίως!\nΒρείτε όλα τα παραπάνω σχέδια και ακόμα περισσότερα εδώ!\nbuy online shoes clarks 2013 clarks history clarks shoes fashion 2013 online clarks αγορα κλαρκς αγορα παπουτσιων κλαρκς παπουτσια μοδα 2013 μόδα στα παπούτσια παπούτσια ανδρικά 2013 παπουτσια γυναικεια 2013 παπούτσια με εκπτωσεις


Προκαλεί ο πρόεδρος της τουρκικής Οσμανλίσπορ | Η ΚΑΘΗΜΕΡΙΝΗ\n14 Δεκεμβρίου, 2016 14.12.2016 • 12:20\nΜπορεί να αργεί το ραντεβού του Ολυμπιακού με την Οσμανλίσπορ στη φάση των «32» του Γιουρόπα Λιγκ, ωστόσο έως τότε ουδείς μπορεί να αποκλείσει το ενδεχόμενο να αποκτήσει η αναμέτρηση και πολιτική χροιά με ευθύνη των Τούρκων. Αξιοσημείωτο είναι το γεγονός πως ο επίτιμος πρόεδρος της αντιπάλου των «ερυθρόλευκων», Μελίχ Γκιουτσέκ, είναι δήμαρχος της Αγκυρας από το 1994 και προσωπικός φίλος του Ρετζέπ Ταγίπ Ερντογάν.\nΠριν από δύο μήνες, ο Γκιουτσέκ ανέβασε στον λογαριασμό του στο Twitter ένα χάρτη στον οποίο εμφανίζονταν όλα τα ελληνικά νησιά, από τη Θάσο έως την Κρήτη και τα Κύθηρα, αλλά και από την Αίγινα έως τη Ρόδο και τη Λέσβο, ως πρώην τουρκικά.\nΟπως υποστήριξε, περιήλθαν στην Ελληνική Δημοκρατία με τη Συνθήκη της Λωζάννης. «Εξαιτίας της Συνθήκης της Λωζάννης, τα μπλε νησιά που φαίνονται παρακάτω δόθηκαν στην Ελλάδα… Μην ξεχνάτε πως κάποιοι χαρακτηρίζουν τη Λωζάννη νίκη…», σχολίασε χαρακτηριστικά ο δήμαρχος της Αγκυρας.\nΩστόσο, ο χάρτης που ανήρτησε ήταν ενός τουριστικού γραφείου στο Κουσάντασι, το οποίο ξεχώρισε τα νησιά όπου διοργανώνει εκδρομές, με αποτέλεσμα να εισπράξει τον χλευασμό πολλών χρηστών στο Twitter.\nΤην ίδια ώρα, οι πρωτοπόροι της Σούπερ Λίγκας προετοιμάζονται για τις δύο τελευταίες αγωνιστικές υποχρεώσεις τους στη χρονιά. Πρόκειται για το παιχνίδι της Πέμπτης στη Σπάρτη για την τελευταία αγωνιστική των ομίλων του κυπέλλου και το κυριακάτικο ματς πρωταθλήματος με τον Παναιτωλικό στο Καραϊσκάκη (ώρα έναρξης 15.00) από όπου θα απουσιάσει ο τιμωρημένος Μποτία.


Απρίλιος 2019 – Σελίδα 15 – Kliktv.gr\nHome / 2019 / Απρίλιος (Page 15)\nΟ πρόεδρος της Σρι Λάνκα Μαϊθριπάλα Σιρισένα ανακοίνωσε σήμερα την απαγόρευση των ισλαμικών μαντήλων που καλύπτουν το πρόσωπο εξ ονόματος της «εθνικής ασφάλειας», μία εβδομάδα μετά τις πολύνεκρες επιθέσεις, το Πάσχα των Καθολικών, που διέπραξαν ισλαμιστές.\nΠηγή Η Σρι Λάνκα απαγορεύει την ισλαμική μαντήλα\nΟι σαρωτικές πλημμύρες και οι βροχοπτώσεις που ακολούθησαν είχαν ως αποτέλεσμα «ποτάμια» λάσπης να κατακλύσουν την Κυριακή τους δρόμους της πόλης Πέμπα, της πρωτεύουσας της επαρχίας, και των γύρω περιοχών της.\nΠηγή Μοζαμβίκη: Σε κατάσταση έκτακτης ανάγκης μετά το δεύτερο κυκλώνα μέσα σε 6 εβδομάδες\nFerrari 488 GTB Vs Lamborghini Huracan. Ποιο είναι ταχύτερο στο 400άρι;\nΠοιο από τα δύο ιταλικά supercar ήταν ταχύτερο στην επιτάχυνση; Η Ferrari 488 GTB φορά ένα twin-turbo V8 κινητήρα απόδοσης 670 ίππων με 760 Nm ροπής που στέλνει την κίνηση στον πίσω άξονα, ενώ η Lamborghini Huracan φορά τον ατμοσφαιρικό 5,2-λίτρων κινητήρα απόδοσης 610 ίππων με 560 Nm ροπής που στέλνει τη δύναμη σε όλους […]Πηγή Ferrari 488 GTB Vs Lamborghini Huracan. Ποιο είναι ταχύτερο στο 400άρι;\nΌλοι οι "ηγέτες" της Ε.Ε. είναι εγκληματίες πολέμου!\n* 85.000 χιλιάδες παιδιά έχουν πεθάνει από πείνα…\n6.500 δολοφονήθηκαν από τους βομβαρδισμούς…\nΧιλιάδες ακρωτηριασμένα παιδιά…\nΧιλιάδες τερατογεννήσεις από τις «δημοκρατικές» βόμβες…\n* Όλοι οι «ηγέτες» της Ε.Ε. είναι εγκληματίες πολέμου!\nΣτην Υεμένη δεν δολοφονεί μόνος του ο παιδόφιλος σιωνιστής Σαούδ, αλλά κι οι «πολιτισμένοι» της ΕΕ!\nΟ λαός της Υεμένης θα νικήσει!Πηγή Όλοι οι "ηγέτες" της Ε.Ε. είναι εγκληματίες πολέμου!\nΒιγιαρεάλ και Ουέσκα κόλλησαν στο 1-1 στην έδρα της πρώτης, σε ένα αποτέλεσμα που δεν… βόλεψε καμία από τις δύο. Το «κίτρινο υποβρύχιο» έχασε την ευκαιρία να κλειδώσει την παραμονή, ενώ οι νεοφώτιστοι αναζητούν ένα “θαύμα” για να γλιτώσουν τον υποβιβασμό.\nΟι γηπεδούχοι ξεκίνησαν καλύτερα το παιχνίδι και προηγήθηκαν στο 30΄ με ραμπόνα (!) του Φορνάλς, ενώ στη συνέχεια έλεγξαν το ρυθμό, αλλά δεν είχαν την απαιτούμενη συγκέντρωση για να διπλασιάσουν τα τέρματα τους.\nΈτσι η Ουέσκα ισοφάρισε σε 1-1 στο 78΄, με τον Άβιλα να πετυχαίνει καταπληκτικό γκολ με γυριστό σουτ μέσα από την περιοχή. Αυτό το τέρμα έδωσε την απαιτούμενη ώθηση στους φιλοξενούμενους, που κυνήγησαν την ολική ανατροπή, ωστόσο η προσπάθειά τους δεν καρποφόρησε.\nΜάλιστα, στο 92΄ οι φιλοξενούμενοι έμειναν με 10 παίκτες λόγω αποβολής του Πουλίδο με απευθείας κόκκινη κάρτα για μαρκάρισμα στον Καθόρλα που έφευγε μόνος του με τον αντίπαλο τερματοφύλακα.\nΠηγή «Φρέναρε» τη Βιγιαρεάλ η Ουέσκα\nΟ David Coulthard παρήγγειλε μια Aston Martin Valkyrie και μια Mercedes-AMG One\nΟ David Coulthard, ο πρώην πιλότος της Formula 1, σε πρόσφατη συνέντευξή που παραχώρησε, αποκάλυψε πως έχει παραγγείλει μια από τις 150 Aston Martin Valkyrie, όσο και μια από τις 275 Mercedes-AMG One. Διάβασε επίσης Aston Martin Valkyrie με 1.160 άλογα και 11.100 σ.α.λ. κόφτη Ο 48χρονος Coulthard έχει οδηγήσει τόσο για λογαριασμό της Mercedes, […]Πηγή Ο David Coulthard παρήγγειλε μια Aston Martin Valkyrie και μια Mercedes-AMG One\nΕκλογές στη Ισπανία: Προβάδισμα για τους σοσιαλιστές χωρίς πλειοψηφία\nΣημειώνεται πως το ποσοστό συμμετοχής στις βουλευτικές εκλογές έφτασε πάνω από το 60%, σύμφωνα με το υπουργείο Εσωτερικών της χώρας, σε σύγκριση με ποσοστό 51,2% που είχε καταγραφεί την ίδια ώρα στις προηγούμενες εθνικές εκλογές τον Ιούνιο του 2016.\nΠηγή Εκλογές στη Ισπανία: Προβάδισμα για τους σοσιαλιστές χωρίς πλειοψηφία\nΑυτό είναι το ρεκόρ του Ανρί που ισοφάρισε ο Αγκουέρο!\nΣημαντικό για παραπάνω από έναν λόγο ήταν το γκολ που σημείωσε ο Σέρχιο Αγκουέρο κόντρα στην Μπέρνλι. Ο Αργεντινός άσος, χάρισε στους «Πολίτες» το «τρίποντο», που τους έφερε ακόμα πιο κοντά στον τίτλο.\nΩστόσο, o 31χρονος επιθετικός πέτυχε ακόμη ένα προσωπικό επίτευγμα. Συγκεκριμένα ολοκληρώνει τη σεζόν με περισσότερα από 20 γκολ στην Premier League για πέμπτη συνεχόμενη χρονιά, αφού είχαν προηγηθεί τα 26 το 2014-15, τα 24 το 2015-16, τα 20 το 2016-17 και τα 21 της περυσινής αγωνιστικής περιόδου.\nΟ τελευταίος που το είχε καταφέρει από τη σύσταση της Premier League και μετά ήταν ο Τιερί Ανρί από το 2001-02 έως το 2005-06. Από εκεί και πέρα, ο Χάρι Κέιν το έχει πετύχει για τέσσερις σερί σεζόν, όπως και ο Άλαν Σίρερ, ενώ ο Ρουντ Φαν Νίστελρόι τρεις.\nΠηγή Αυτό είναι το ρεκόρ του Ανρί που ισοφάρισε ο Αγκουέρο!\nBINTEO: "Αλώβητη" η Τσέλσι στο Ολντ Τράφορντ! Μάχη μέχρι τέλους για το Champions League\nΠηγή BINTEO: "Αλώβητη" η Τσέλσι στο Ολντ Τράφορντ! Μάχη μέχρι τέλους για το Champions League\nΠροηγούμενα 1 … 14 15 16 … 185 Επόμενα


Συγγνώμη για το κόκκινο στρινγκ στον πάγκο του Ολυμπιακού ζήτησε ο Γιαννακόπουλος | Protagon.gr\nΟ Δημήτρης Γιαννακόπουλος σε ένα χαρακτηριστικό στιγμιότυπο στο πρώτο ημίχρονο του ημιτελικού. Μετά προχώρησε σε μια κίνηση για την οποία μετάνοιωσε. «Είμαι πάνω απ' όλα οπαδός» δικαιολογήθηκε | IntimeSports\nΟ ισχυρός άνδρας της ΚΑΕ Παναθηναϊκός μίλησε για τον επεισοδιακό ημιτελικό του Κυπέλλου, για την αποχώρηση των Ερυθρολεύκων και την κραυγαλέα κίνησή του να αφήσει γυναικείο εσώρουχο στον πάγκο των φιλοξενουμένων\nProtagon Team 14 Φεβρουαρίου 2019, 14:30\nΟ Δημήτρης Γιαννακόπουλος σε ένα χαρακτηριστικό στιγμιότυπο στο πρώτο ημίχρονο του ημιτελικού. Μετά προχώρησε σε μια κίνηση για την οποία μετάνοιωσε. «Είμαι πάνω απ' όλα οπαδός» δικαιολογήθηκε\nΣυγγνώμη για την κραυγαλέα κίνησή του να αφήσει ένα κόκκινο εσώρουχο (στρινγκ) στον πάγκο του Ολυμπιακού μετά την πρωτοφανή αποχώρηση του Ερυθρολεύκων από τον ημιτελικό Κυπέλλου ζήτησε ο ισχυρός άνδρας της ΚΑΕ Παναθηναϊκός Δημήτρης Γιαννακόπουλος.\nΚατά τα άλλα, ωστόσο, ο κ. Γιαννακόπουλος απαίτησε την παραδειγματική τιμωρία του Ολυμπιακού μιλώντας για προσχεδιασμένη αποχώρηση από τον αγώνα και συνεχείς μη παραδοχές των ηττών τους.\n«Μας στεναχωρεί το γεγονός πως για άλλη μια φορά, όπως όλες τις φορές από τότε που ανέλαβαν οι Αγγελόπουλοι, που χάνει ο Ολυμπιακός και δεν παραδέχεται την ανωτερότητα του αντιπάλου. Πάντα κάτι φταίει. Ο Παναθηναϊκός ήταν πάρα πολύ καλός στο αγωνιστικό κομμάτι. Πήραμε διαφορά 15 πόντων. Ήταν καταπληκτικός. Μπράβο και στον κόσμο που παρά τις προκλήσεις των παικτών και της αποστολής του Ολυμπιακού είχε κόσμια συμπεριφορά. Έγινε ένας αγώνας σε αθλητικά πλαίσια παρά τις προκλήσεις», ανέφερε ο κ. Γιαννακόπουλος σε συνέντευξή του στον Sport24.\nΓια το αν περιμένει τιμωρία του Ολυμπιακού: «Θέλω να πιστεύω ότι θα υπάρχει παραδειγματική τιμωρία, για να μην δούμε ξανά κάτι τέτοιο. Πολλοί έχουν παράπονα, αυτό όμως δεν έχει γίνει ξανά. Οταν έχεις συνηθίσει να έχεις τον Μιλουτίνοφ με ένα φάουλ σε όλο το παιχνίδι, τότε αντιδράς. Δεν έχουμε θέμα με την Euroleague. Ομως, θεωρώ πως υπάρχουν διαφορετικά κριτήρια μεταξύ των διοργανώσεων και δεν θα πρέπει. Ήμασταν πιο έτοιμοι πνευματικά και αγωνιστικά».\nΕρωτηθείς για το πώς θα αντιδρούσε ο ίδιος αν έβλεπε την ομάδα του να έχει τρία φάουλ σε 28 δευτερόλεπτα απάντησε: «Εχει συμβεί και στην Ελλάδα και στο εξωτερικό. Το πάω πολύ πίσω. Θυμάμαι τον Βράνκοβιτς να βγαίνει με τρία και τέσσερα φάουλ στα 5′. Εμείς τι θα έπρεπε να κάνουμε στο ματς της Euroleague με τον Ολυμπιακό με τις 26-6 βολές; Χάσαμε με 20 πόντους. Το αποδεχθήκαμε και προχωρήσαμε. Μέσα στο πρόγραμμα είναι και η νίκη και η ήττα και η συντριβή».\nΣχετικά τέλος για την κίνησή του να πάει να αφήσει ένα κόκκινο στρινγκ στον (κενό πια) πάγκο των φιλοξενουμένων, ο κ. Γιαννακόπουλος είπε: «Εχοντας διαβάσει και παρακολουθήσει τα διάφορα ΜΜΕ, θεωρώ ότι είναι άτυχο να δίνεται η σημασία που δόθηκε σε αυτή τη λανθασμένη κίνηση. Έγιναν τραγελαφικά πράγματα από τον Ολυμπιακό. Ο κάθε δημοσιογράφος έχει το δικαίωμα να αφιερώσει όσο χώρο θέλει στα περιστατικά. Κακώς έχει δοθεί τόσο μεγάλη έκταση. Αυτή ήταν μια λανθασμένη κίνηση. Θέλω να απολογηθώ από όλους τους ανθρώπους του μπάσκετ, πλην των ανθρώπων του Ολυμπιακού. Εκείνοι το προκάλεσαν. Ήταν σε επίπεδο χιούμορ. Αν είναι τόσο κακό, τότε να τιμωρηθώ. Δεν είμαι έμμεση συγγνώμη, είναι άμεση συγγνώμη. Είναι συγγνώμη από τον κόσμο και τους αθλητές του Παναθηναϊκού. Αυτή η κίνηση έκλεψε λίγο από την νίκη στο παρκέ και τον εξαίρετο κόσμο στις κερκίδες. Κατ’ επέκταση η συγγνώμη μου αφορά και τον κόσμο του μπάσκετ. Είμαι πάνω από όλα οπαδός. Όχι και οπαδός, πάνω από όλα οπαδός. Δεν το έχω κρύψει».\nΣτάη vs «Ράδιο Αρβύλα»: Το Οpen γνώριζε, άλλα άφησε την παρουσιάστρια να εκτεθεί\nΠρόωρο τέλος εποχής για το Airbus A380, τον «λευκό ελέφαντα» των ουρανών


ΕΛΛΗΝΙΚΗ ΕΝΩΣΗ ΦΙΛΩΝ ΕΛΕΥΘΕΡΟΥ ΛΟΓΙΣΜΙΚΟΥ • Προβολή θέματος - Αμερικαν. σκιώδες Web παρακάμπτει λογοκρισία σε ξένες χώρες!\nΑμερικαν. σκιώδες Web παρακάμπτει λογοκρισία σε ξένες χώρες!\nαπό newbie » Δευτ Ιουν 13, 2011 2:46 pm\nΕργαλείο για αντιφρονούντες\nΑμερικανικό «σκιώδες Διαδίκτυο» θα παρακάμπτει τη λογοκρισία σε ξένες χώρες\nΔημοσίευση: 13 Ιουν. 2011 14:55\nΗ αμερικανική κυβέρνηση χρηματοδοτεί την ανάπτυξη συστημάτων «σκιώδους» διαδικτυακής πρόσβασης, τα οποία θα επέτρεπαν σε αντιφρονούντες άλλων χωρών να παρακάμπτουν τη λογοκρισία και να αποφεύγουν τον εντοπισμό τους από το καθεστώς,\nαποκαλύπτουν οι New York Times (http://www.nytimes.com/2011/06/12/world/12internet.html?_r=1&ref=technology)\nΣτον πέμπτο όροφο ενός καταστήματος στην οδό «L» της Ουάσινγκτον, νεαροί προγραμματιστές και άλλοι ειδικοί συνδέουν εξαρτήματα στο πρωτότυπο ενός «Διαδικτύου σε βαλίτσα», γράφει η εφημερίδα.\nΗ βαλίτσα θα επέτρεπε στους χρήστες να δημιουργούν ένα κρυφό ασύρματο δίκτυο μεγάλης εμβέλειας, το οποίο δίνει πρόσβαση στο παγκόσμιο Διαδίκτυο χωρίς περιορισμούς.\nΤο σύστημα αναπτύχθηκε με ένα κονδύλι 2 εκατ. δολαρίων από το Στέιτ Ντιπάρτμεντ και μάλιστα αξιοποίησε διάφορα εργαλεία λογισμικού τα οποία είχαν δημιουργήσει χάκερ του λεγόμενου «τεχνολογικού κινήματος απελευθέρωσης».\nΤο Στέιτ Ντιπάρτμεντ προορίζει αυτό το «σκιώδες διαδίκτυο» για ακτιβιστές των πολιτικών δικαιωμάτων σε χώρες όπως η Συρία, το Ιράν και η Λιβύη, αναφέρει η εφημερίδα.\nΕκτός όμως από τις τεχνολογίες μυστικής διαδικτυακής επικοινωνίας, η αμερικανική κυβέρνηση προσπαθεί επίσης να αναπτύξει συστήματα σκιώδους τηλεφωνίας.\nΣτο Αφγανιστάν, για παράδειγμα, οι ΗΠΑ έχουν δαπανήσει 50 εκατομμύρια δολάρια για τη δημιουργία ενός ανεξάρτητου δικτύου κινητής τηλεφωνίας.\nΤο δίκτυο, σχεδιασμένο να λειτουργεί ακόμα κι αν οι Ταλιμπάν σαμποτάρουν το επίσημο αφγανικό δίκτυο, χρησιμοποιεί σταθμούς βάσης (κεραίες) που βρίσκονται μέσα σε ασφαλείς στρατιωτικές βάσεις, επισημαίνει το ρεπορτάζ.


3 ιδέες για τις κουρτίνες στο παιδικό δωμάτιο. - Rontamil\nΟι κουρτίνες είναι από τα πιο αγαπημένα κομμάτια ενός δωματίου γιατί χαρίζουν ‘ζεστασιά’ και ολοκληρώνουν κάθε δωμάτιο όποιο στυλ και αν έχει.\nΤις κουρτίνες τις αγαπάμε για ακόμα έναν λόγο: ανανεώνουν το δωμάτιο και μαζί με αυτό και την διάθεσή μας!\nΠώς μπορούμε να “παίξουμε” με τις κουρτίνες σε ένα παιδικό δωμάτιο;\nΕπιλέξτε μια κουρτίνα σε διαφορετικό ύφος από αυτό που ήδη έχετε, και διατηρείστε την παιδικότητα στο επίπεδο που θέλετε. Δηλαδή, μπορείτε να βρείτε στην αγορά πολλές παιδικές κουρτίνες με διάφορους ήρωες ή ζωάκια σε μορφή ‘cartoon’ ή κουρτίνες με ψηφιακή εκτύπωση από ζώα της ζούγκλας ή αλλά ενδιαφέροντα θέματα.\nΚουρτίνες με ένα απλό, επαναλαμβανόμενο μοτίβο θα ταιριάξουν υπέροχα σε έναν μονόχρωμο τοίχο και με μερικά καδράκια σε παρόμοιους χρωματισμούς.\nΗ κλασσική μονόχρωμη κουρτίνα “δίνει” πάντα χαρούμενο τόνο στο δωμάτιο του μωρού. Μη φοβηθείτε να επιλέξετε ένα έντονο χρώμα για την κουρτίνα, διότι αυτό θα γίνει το κεντρικό κομμάτι του χώρου και θα του προσθέσει “χαρακτήρα”.\nΠώς μπορείς να διακοσμήσεις μια κουρτίνα; Με υπέροχους παιδικούς ‘γάντζους’ για να μαζεύεις το ύφασμα της κουρτίνας.\nΣτην αγορά μπορείτε να βρείτε τέτοιους ‘γάντζους’ σε διάφορα σχέδια και χρώματα για να επιλέξετε αυτόν που σας αρέσει.\nΩστόσο, μπορείτε να μετατρέψετε ένα παιδικό παιχνίδι σε ‘γάντζο’ κουρτίνας, ράβοντας ή κολλώντας μια ωραία φαρδιά κορδέλα πάνω του. Δέστε τις δύο άκρες της κορδέλας γύρω από την κουρτίνα σας και…τσούπ, έτοιμο το διακοσμητικό σας!\nΟι επιλογές σε ένα δωμάτιο μόνο για κορίτσια πολλαπλασιάζονται. Έτσι αν η “πριγκίπισσα” το θέλει μπορεί να μετατρέψει το στέμμα της σε ένα γάντζο για την ροζ κουρτίνα της. Για τα ρομαντικά κορίτσια τα μεγάλα υφασμάτινα λουλούδια θα αποτελούν πάντα στοιχείο της διακόσμησής τους.\nΑν ένα κοριτσάκι έχει “μαγέψει” τον κόσμο σας τότε δείτε “7 ιδέες για το καλύτερο κοριτσίστικο δωμάτιο“\nΤις τοποθετούμε εσωτερικά:\nΑν ο τοίχος έχει κάποια εσοχή, τότε είναι ‘έξυπνο’ να τοποθετήσετε μια κουρτίνα στο επάνω μέρος της. Όχι μόνο θα κρύβει τα πράγματα που υπάρχουν από πίσω κάθε φορά που την κλείνετε, αλλά θα δίνει στύλ και “άποψη” στο βρεφικό δωμάτιο.\nΔοκιμάστε να τοποθετήσετε δύο κομμάτια κουρτίνας επάνω από την βρεφική κούνια. Διαλέξτε απαλούς χρωματισμούς για τα υφάσματα ώστε να ταιριάζουν αρμονικά με το χρώμα του τοίχου και αφήστε τα να “αγκαλιάσουν” το έπιπλο.\nΔεν φαντάζεστε πόσο μεγάλη αλλαγή θα διαπιστώσετε στο χώρο του βρεφικού δωματίου.\nΕφαρμόστε μερικές από τις προτάσεις που είδατε παραπάνω και ανανεώστε την διάθεση ολόκληρης της οικογένειάς σας!\nTip: Αλλάξτε την διάταξη των επίπλων και των αντικειμένων μέσα στο χώρο, για πιο εντυπωσιακό αποτέλεσμα.\nΔεν χρειάζεται να διαθέτετε μεγάλο χρηματικό ποσό για να πραγματοποιήσετε μια αλλαγή στο παιδικό δωμάτιο. Όρεξη χρειάζεται και φαντασία!


26 Φεβ 2020 - 07:21\nΕίναι Τετάρτη 26 Φεβρουαρίου 2020, ο ήλιος ανέτειλε στις 07:01 και θα δύσει στις 18:14.\nΤοπικές βροχές στα δυτικά κυρίως στα βορειοδυτικά, όπου θα εκδηλωθούν σποραδικές καταιγίδες. Στην υπόλοιπη χώρα αραιές νεφώσεις που βαθμιαία θα πυκνώσουν. Τοπικά περιορισμένη ορατότητα στα ηπειρωτικά τις πρωινές ώρες. Οι άνεμοι θα πνέουν από νότιες διευθύνσεις στα πελάγη 5 με 6 και στο Αιγαίο 7 και τοπικά 8 μποφόρ. Η θερμοκρασία θα κυμανθεί από 8 ως 19 βαθμούς στην Αττική, από 4 ως 18 στη Θεσσαλονίκη, από 1 ως 19 στα βόρεια, από 4 ως 19 στα δυτικά, από 2 ως 20 στα κεντρικά και ανατολικά, από 8 ως 17 στις Κυκλάδες και την Κρήτη και από 10 ως 17 στο ανατολικό Αιγαίο και τα Δωδεκάνησα.\nΔΗΜΟΚΡΑΤΙΑ: Θυσιάζουν τα νησιά\nΤΑ ΝΕΑ: Αδήλωτα τετραγωνικά - Λύση με 4 βήματα\nΕΦΗΜΕΡΙΔΑ ΤΩΝ ΣΥΝΤΑΚΤΩΝ: Κυβέρνηση των ΜΑΤ\nΚΑΘΗΜΕΡΙΝΗ: Προχωρούν τα κλειστά κέντρα στα νησιά παρά την ένταση\nΕΛΕΥΘΕΡΟΣ ΤΥΠΟΣ: Πώς θα γίνει η δήλωση για τα ξεχασμένα τετραγωνικά\nΑΥΓΗ: ΜΑΤ στα νησιά\nΝΑΥΤΕΜΠΟΡΙΚΗ: Χωρίς φάρμακο οι αγορές απέναντι στον κοροναϊό\nΣτη δημοσιότητα θα δώσει η Κομισιόν την έκθεση για την 5η μεταμνημονιακή αξιολόγηση της ελληνικής οικονομίας\nΣτο 4ο Ανώτατο Συμβούλιο Συνεργασίας Ελλάδας - Βουλγαρίας θα συμμετάσχει ο πρωθυπουργός Κυριάκος Μητσοτάκης που θα έχει συνάντηση με τον Βούλγαρο ομόλογό του Μπόικο Μπορίσοφ.\nΠτώση 3,15% στις 27.081,36 μονάδες για τον Dow Jones, ο S&P500 υποχώρησε κατά 3,03% στις 3.128,21 μονάδες και ο Nasdaq κατά 2,77% στις 8.965,61 μονάδες. Ο Nikkei υποχωρεί κατά 0,94% στις 22.391,96 μονάδες και ο γενικός δείκτης στη Σαγκάη κατά 0,03% στις 3.012,27 μονάδες.\n1802: Γεννιέται ο Γάλλος συγγραφέας Βίκτορ Ουγκό\n1993: Έκρηξη εκρηκτικού μηχανισμού στο υπόγειο γκαράζ ενός από τους δίδυμους ουρανοξύστες του World Trade Centre στη Νέα Υόρκη προκαλεί τον θάνατο έξι ατόμων και τον τραυματισμό περισσότερων από χιλίων


Ούζο VETO – Συλλεκτική σειρά φιαλών 1821 | Lesvosnews.net\nΟύζο VETO – Συλλεκτική σειρά φιαλών 1821\nΗ ποτοποιία Σπέντζα, με αφορμή την συμπλήρωση 200 χρόνων από την επανάσταση του 1821, ετοίμασε και μας παρουσιάζει μια ιδιαίτερα ενδιαφέρουσα επετειακή σειρά φιαλών «Ούζο Veto» των 700ml, περιορισμένου αριθμού, σε 4 συλλεκτικές ετικέτες.\nΣύμφωνα με τον Δημήτρη Σπέντζα, ιδιοκτήτη της ομώνυμης ποτοποιίας: Το ούζο θεωρείται το κατεξοχήν ελληνικό λαϊκό ποτό που δίνει άρωμα και γεύση στις γενιές μας. Μυρώνει τις καθημερινές μας χαρές και είναι αναπόσπαστο κομμάτι σε κάθε γιορτινό αντάμωμα. Έχει ξεχωριστή μνήμη στην Ελληνική συνείδηση και ως τέτοιο προβάλλεται μέσα από την επετειακή αυτή σειρά φιαλών. Η απόσταξη έλαβε χώρα στους παραδοσιακούς άμβυκες της ποτοποιίας μας. Χρησιμοποιήσαμε τους καλύτερους σπόρους γλυκάνισου Λισβορίου και δημιουργήσαμε αυτό το μοναδικό DRY OUZO VETO εξ’ αποστάξεως 100%. Η ποτοποιία Σπέντζα με παράδοση από το 1892 τιμά τους αγώνες της Επανάστασης και την ιστορική αυτή επέτειο με την συλλεκτική σειρά φιαλών που κλείνουν μέσα τους όλα τα αρώματα της λεσβιακής Γής.\nΜέρος των εσόδων θα διατεθεί υπέρ του Μουσείου Θεόφιλου στη Μυτιλήνη. Η διάθεση των προϊόντων θα γίνει σε επιλεγμένες κάβες και e-shop της χώρας. Για περισσότερες πληροφορίες, επικοινωνήστε με την Ποτοποιία Σπέντζα τηλεφωνικά στο 22510 24660 ή με email στο info@ouzoveto.gr.


Τα πνευματικά διαμάντια του Μεγαλόσχημου Ιωάννη (Μάσλοβ) / Ορθοδοξία\nΠερί αγάπης, ταπεινοφροσύνης, σωτηρίας, μετάνοιάς.\n"Ας είμαστε το φλεγόμενο κερί, που, τουλάχιστον, θα ζεστάνει κάποιον...". Aυτήν τη συμβουλή/οδηγία έδινε στα πνευματικά του παιδιά ο Μεγαλόσχημος Αρχιμανδρίτης Ιωάννης (Μάσλοβ). Η υλοποίηση στην πράξη αυτής της συμβουλής αποτέλεσε ακέραιο κομμάτι ολόκληρου του βίου του ίδιου του ιερέα, ενός εξαίρετου θεολόγου του 20ού αιώνα, ενός έμπειρου εξομολογητή και Γέροντα της Τριαδικής Λαύρας του Αγίου Σεργίου. Η μνήμη του εορτάζεται στις 29 Ιουλίου.\nΜόνο με την αγάπη μπορούμε να κατανοήσουμε τον εσωτερικό κόσμο των άλλων ανθρώπων και να εισέλθουμε σε στενή πνευματική επικοινωνία μαζί τους.\nΚάθε καλή πράξη που δεν έχει αγάπη μέσα της, δεν αξίζει δεκάρα.\nΗ αγάπη είναι ισχυρότερη από τον θάνατο.\nΑληθινή αγάπη είναι ν’ αγαπάς όχι μόνο τους φίλους, αλλά και τους εχθρούς.\nΕάν στην καρδιά ενός χριστιανού καίει το πυρ της αληθινής αγάπης, που δώθηκε από τον Χριστό, αυτή η καρδιά δεν χρειάζεται οδηγίες για το πώς να εκφράσει την αγάπη: Θα δίνει τροφή στον πεινασμένο και παρηγοριά. Το ίδιο μπορεί να ειπωθεί για το ιερό συναίσθημα της αγάπης προς την πατρίδα: Αν η φλόγα του πατριωτισμού καίει έντονα στην ψυχή και την καρδιά ενός χριστιανού, ο ίδιος θα βρει τρόπους να εκδηλώσει την αγάπη του για την πατρίδα.\nΑληθινή αγάπη είναι να κουβαλάς πάνω σου τις αδυναμίες του άλλου.\nΜόνο η αγάπη μπορεί να οδηγήσει έναν χριστιανό στην ηθική τελειότητα και να τον τιμήσει με την ένωσή του με τον Θεό.\nΗ ταπεινοφροσύνη είναι η ικανότητα να βλέπεις την αλήθεια.\nΗ υπερηφάνεια συσκοτίζει, η ταπεινοφροσύνη φωτίζει.\nΗ χριστιανική ταπεινοφροσύνη είναι μια εκδήλωση της δύναμης του ανθρωπίνου πνεύματος [...] Καμιά εσωτερική ή εξωτερική ανθρώπινη προσπάθεια δεν μπορεί να υποτάξει αυτήν τη δύναμη.\nTαπεινοφρoσύνη σημαίνει: Εξυβρίζουν οι άλλοι, μην εξυβρίζεις, σιώπαινε. Φθονούν, μη φθονείς, Φλυαρούν αυτοί, μη μιλάς εσύ. Θεώρησε τον εαυτό σου χειρότερο απ’ όλους.\nΟι μόνοι τρόποι απελευθέρωσης από την τυραννία του Διαβόλου και η αναγνώριση της κακής του πρόθεσης είναι η ταπεινοφροσύνη, δηλαδή η συνειδητοποίηση της μηδαμινότητάς μας, και η προσευχή. Αυτά είναι δύο φτερά, που μπορούν να σηκώσουν ψηλά στον ουρανό κάθε χριστιανό.\nΗ ταπεινότητα μπορεί να εξομαλύνει τα πάντα.\nΟ ταπεινός άνθρωπος όχι μόνο δέχεται πρόθυμα τις δοκιμασίες που του έστειλε ο Θεός, αλλά και βλέπει σε αυτές το καθαρτήριο μέσο, με το οποίο ο Θεός τον προετοιμάζει για την αιώνια ευδαιμονία. Και γι’ αυτό και ο χριστιανός δέχεται τις θλιβερές καταστάσεις ως έλεος του Θεού.\nΤο πιο αληθινό που μπορείς να κάνεις, είναι να θεωρήσεις τον εαυτό σου χειρότερο απ’ όλους.\nΌσες αρετές και να διαθέτει ένας χριστιανός, παραμένει ένα τίποτα στα μάτια του Θεού, όσο δεν έχει ταπεινότητα, γιατί ο Κύριος ευχαριστεί, πρώτα απ' όλα, τους φτωχούς τώ πνεύματι, αυτούς που είναι ταπεινοί στην καρδία, που έχουν πείνα και δίψα για την αλήθεια. Υπόσχεται ειρήνη σ’ εκείνους που Τον ακολουθούν, Τον μιμούνται όχι μόνο στην υπακοή, αλλά και στην πραότητα και στην ταπεινοφροσύνη.\nΗ χριστιανική ταπεινοφροσύνη είναι μια εκδήλωση της δύναμης του ανθρωπίνου πνεύματος, που κατακτά και τις κακές θυμωμένες καρδιές, κατακερματίζοντας την ανθρώπινη υπερηφάνεια. Καμία άλλη εσωτερική ή εξωτερική ανθρώπινη κατάσταση δεν μπορεί να υπερνικήσει αυτήν τη δύναμη.\nΠρέπει πάντα να θυμάστε τον στόχο -τη σωτηρία. Αυτό είναι το κύριο έργο στη ζωή. Σ’ αυτόν τον κόσμο σύντομα δεν θα έχετε τίποτε. Θα πρέπει να περπατάτε με μικρά βήματα, σαν ένας τυφλός. Χάθηκε στον δρόμο -χτυπάει με το ραβδί τριγύρω του, δεν βρίσκει τίποτε, ξαφνικά βρίσκει και πάλι με χαρά προχωρά μπροστά. Το ραβδί για μας είναι η προσευχή. Και ως μια αστραπή, θα φωτίσει τα πάντα, δείχνοντάς μας ξεκάθαρα πού και πώς να πάμε.\nΠρέπει να παρακολουθούμε συνεχώς τους εαυτούς μας, τις σκέψεις μας, τις πράξεις και επιθυμίες μας και με κάθε δυνατό τρόπο ν’ αποφεύγουμε αυτό που προσβάλλει τον Θεό και που θέλει να τον ξεριζώσει από τις καρδιές μας.\nΚλειδί για τη σωτηρία μας είναι να κοιτάμε προσεκτικά μέσα μας.\nΤο ζήτημα της σωτηρίας πρέπει να είναι συνέχεια στο κέντρο της προσοχής του χριστιανού. Πρέπει να σκέφτεται πάντα και παντού την αιωνιότητα. Και τότε η σκέψη του, σαν φλεγόμενο κερί, θ’ αρχίσει να του δείχνει από τι ν’ απομακρυνθεί και τι να προσεγγίσει.\nΣτην εποχή μας και στην πνευματική μάχη, η ειλικρίνεια είναι η οδός που οδηγεί στον καθαρμό της ψυχής και επομένως και στη σωτηρία.\nΟ σωστός τρόπος να φτάσουμε στη σωτηρία είναι να υπερκεράσουμε την υπερηφάνειά μας και να υπακούσουμε -με φόβο Θεού- εκείνους που μας εμπιστεύεται ο Θεός. Και χωρίς αυτήν την πνευματική σύνδεση, όχι μόνο δεν θα μπορέσει ο άνθρωπος να κρατηθεί στον πνευματικό κόσμο, αλλά θα περάσει και στην πλευρά που οδηγεί στην άβυσσο της Κόλασης.\nΠαραμείνετε πιστοί στον Θεό μέχρι θανάτου -και ποτέ δεν θα κάνετε λάθος.\nΟ κύριος αγώνας συνίσταται στην αντιμετώπιση των ψυχικών μας ασθενειών.\nΟ άνθρωπος έχει προικισθεί από τον Θεό με ελεύθερη βούληση, έτσι ώστε από τον ίδιο τον άνθρωπο εξαρτάται αν θα επιλέξει το Καλό ή το Κακό, το αν θα δεχτεί στην καρδιά του τον Χριστό ή όχι.\nΔεν πρέπει να ξεχνάμε ότι η ευτυχία ή η δυστυχία στις ζωές μας, η επιτυχία και η αποτυχία μας στις υποθέσεις μας, είναι όλα οικονομημένα και ευλογημένα από τον Θεό, για τη σωτηρία μας.\nΚαλές πράξεις πρέπει να κάνουμε, καθώς έτσι εκφράζουμε την ευγνωμοσύνη μας προς τον Θεό.\nΗ συγχώρεση είναι ο ασφαλέστερος τρόπος σωτηρίας.\nΘα δώσουμε λογαριασμό όχι μόνο για το τι κάναμε καλά, αλλά και για το τι θα μπορούσαμε και θα έπρεπε να έχουμε κάνει, αλλά δεν το κάναμε.\nΓια να θεραπεύσουμε την ψυχή, είναι απαραίτητο ν’ αναγνωρίσουμε την αδυναμία μας και την ανάγκη για βοήθεια του Θεού.\nΟ δρόμος προς την αιώνια ζωή είναι και πολύ δύσκολος κι επικίνδυνος. Δύσκολος για εμάς, γιατί δεν ζούμε με τον τρόπο που θα έπρεπε να ζήσουμε. Επικίνδυνος, επειδή ακολουθούμε συχνά την αμαρτωλή θέλησή μας, η οποία μας οδηγεί στην αυθαιρεσία και στην αναζήτηση δικαιολόγησης του εαυτού μας.\nΚρατήστε το βλέμμα σας μακριά από το απαγορευμένο δέντρο -την αμαρτία- και μόνο τότε θα μπορέσει η ψυχή ν’ απελευθερωθεί από την αδρανοποίηση, που επιφέρει η αμαρτία.\nΜόνο αυτός ο οποίος, καθ' όλη τη διάρκεια της ζωής του, παραμένει πιστός στο υψηλό του κάλεσμα και αγωνίζεται και επιφέρει πλήγματα ενάντια στο Κακό, μπορεί να παραμείνει σε άγια Κοινωνία με τον Χριστό και να φτάσει στην αιώνια σωτηρία.\nΚάθε νίκη επί των παθών συνοδεύεται από μια ευλογημένη ειρήνευση στην ψυχή και φέρνει τέτοια χαρά στο πνεύμα μας, που καμιά απ’ όλες τις χαρές του κόσμου δεν μπορεί να εξισωθεί μαζί της.\nΠροκειμένου το Άγιο Πνεύμα να είναι συνεχώς στην ψυχή και να τη βοηθήσει με το έργο της σωτηρίας, πρέπει ο άνθρωπος, από την πλευρά του, να προσπαθήσει ν’ αποκτήσει πνευματική καθαρότητα, γιατί ο Θεός κατοικεί μόνο σε μια καθαρή ψυχή.\nΜε την παύση της μετανοίας, σταματά και η πνευματική ζωή του ανθρώπου.\nΗ βασιλεία του Θεού κληρονομείται μόνο από εκείνους που καθαρίζουν τις αχρειότητές τους με δάκρυα μετανοίας.\nΗ μετάνοια τότε μόνο είναι αληθινή, όταν το άτομο αντιληφθεί την αμαρτία του, τη μισήσει και προσπαθήσει να μην την επαναλάβει και να λάβει συγχώρεση μέσω της εξομολόγησης. Ταυτόχρονα, πρέπει ν’ αναγνωρίσει ταπεινά ότι με τις αμαρτίες του προσέβαλε τον Θεό και, ως εκ τούτου, είναι άξιος οποιασδήποτε τιμωρίας, που μπορεί να εκφραστεί στις θλιβερές καταστάσεις της ζωής.\nΓια να γίνει η μετάνοια πραγματικά η βάση της πνευματικής ζωής του χριστιανού, πρέπει αυτός να ελέγχει κάθε δράση, λόγια και σκέψεις του, ώστε με την παραμικρή παραβίαση των εντολών του Θεού, να βιαστεί να επιστρέψει από την αμαρτωλή πίσω στην ενάρετη πορεία προς τον Θεό. Έτσι, σταδιακά, η μετάνοια θα μπορέσει να μετατραπεί σε μια δεξιότητα, που θα προάγει τη συνεχή, καθημερινή πνευματική διαύγεια.\nΕίναι απαραίτητο να μετανοήσουμε και να βιαστούμε ν’ ανέλθουμε πνευματικά. Εκεί που ο ουρανός ήταν καταγάλανος, ξαφνικά μαζεύονται σύννεφα και ο καιρός χειροτερεύει: Έτσι και πρέπει να είναι και στη ζωή ενός χριστιανού.\nO μη μετανοών είναι νεκρός.\nΚάθε φορά που κάποιος θυμώνει μαζί σας για κάτι, πρέπει ν’ αναζητήσετε τον λόγο της ενοχής σας, αν όχι στις τωρινές, τότε στις παλαιότερες αμαρτίες σας.\nΜόνο η βαθιά συνειδητοποίηση της αμαρτωλότητας μας μάς οδηγεί στην αληθινή πίστη, η οποία και δίνει στην ψυχή μια ζωντανή και αποτελεσματική παρηγοριά.\nΗ συνειδητοποίηση της πνευματικής φτώχειας προσελκύει τη βοήθεια του Θεού.\nΕκεί που υπάρχει καθαρή συνείδηση, εκεί υπάρχει χαρά και πίστη.\nΣτην ερώτηση: "Πώς μπορώ να μετανοήσω;", ο πατήρ απάντησε: "Ευχαριστώντας τον Κύριο. Μην ενοχλείς, μην προσβάλλεις, μην κρίνεις".\nΓέροντας Κλεόπας Ηλίε Οι τέσσερις τρόποι κοινωνίας με τον Θεό στην Ορθόδοξη Εκκλησία\nΟ ιδιαίτερος και αγιότερος τόπος, όπου επιτυγχάνεται αυτή η πολύτροπη κοινωνία μας με τον Χριστό είναι η Εκκλησία μας. «Σαν φλεγόμενο κερί...»


Θεσσαλονίκη: Εικαστικές δράσεις στην Έκθεση Βιβλίου - Art22\nΚατά τη διάρκεια της διοργάνωσης της 18ης Διεθνούς Έκθεσης Βιβλίου Θεσσαλονίκης που θα πραγματοποιηθεί από τις 25 έως τις 28 Νοεμβρίου, το Ελληνικό Ίδρυμα Πολιτισμού, φιλοξενεί Έλληνες εικαστικούς και πρωτοποριακά art projects που πλαισιώνουν με μοναδικό τρόπο την Έκθεση.\nΗ Μαρία Σταμάτη, με τη σειρά συλλογή έργων «Μεταβολή της Πληρότητας»’ καταγράφει τις σχέσεις των ανθρώπων, την εσωτερικότητα, το αποτύπωμα των γεγονότων, σκέψεις και έννοιες, δίνοντας την ευκαιρία για επίγνωση της αλληλεπίδρασης, διαμαρτυρία, αποδοχή και εκτεταμένη επεξεργασία.\nΤο project περιλαμβάνει μια έκθεση με artists’ books (εικαστικά βιβλία) που θα παρουσιαστεί στην ΔΕΒ Θεσσαλονίκης. Συμμετέχουν 34 καλλιτέχνες από την Ελλάδα, τα Βαλκάνια και τη Ρωσία και περιλαμβάνει εικαστικά αντικείμενα που έχουν ως βάση το βιβλίο ή τη μορφή του βιβλίου, ξεφυλλίζονται ή λειτουργούν στο χώρο σαν γλυπτά. Την επιμέλεια: έχει ο φωτογράφος, Θανάσης Ράπτης.\nH Νάιρα Στεργίου, με το γλυπτό: Βang bang: Α cake of 200 candles / Και όλοι να λένε να ένας σοφός!\nΣτα γενέθλια το πρόσωπο που γιορτάζει κάνει μια ευχή πριν σβήσει τα κεριά, είθισται. Για 200 χρόνια γενεθλίων, οι ευχές είναι πάρα πολλές. Η «τούρτα» είναι ωδή στο ιερό παρελθόν, το βιωματικό παρόν και το ελπιδοφόρο μέλλον. Στέκει στο κέντρο μιας γιορτής που συνενώνει τον χρόνο, καταργώντας τη γραμμικότητα και τον χώρο. Με εχέγγυο τη γνώση που η γιορτή αυτή τιμά, καλούμαστε όλοι να τραγουδήσουμε Να ένας σοφός!


Στην «Γαλατά» ο Τερίμ - Onsports.gr\nΠαναγιώτης Τζαμπαζλής 20 Μαίου 2011, 06:12\nΣτην «Γαλατά» ο Τερίμ\nΌπως ανακοίνωσε ο νέος πρόεδρος της ομάδας της Τουρκίας, ο Φατίχ Τερίμ θα είναι ο νέος τεχνικός του συλλόγου.\nΕδώ και λίγες ημέρες η Γαλατάσαραϊ είναι στα χέρια του Ουνάλ Αϊσάλ, ο οποίος αναμένεται να κάνει πολλές αλλαγές στην ομάδα του. Μία από αυτές είναι και η αλλαγή τεχνικού.\nΌπως ανέφερε ο νέος πρόεδρος της ομάδας, στον πάγκο του συλλόγου θα καθίσει ο τεχνικός που οδήγησε την Γαλατά στην κατάκτηση του UEFA το 2000. «Είχαμε συνάντηση με τον Τερίμ. Συμφωνήσαμε προφορικά και το μόνο που μένει είναι οι υπογραφές», είπε συγκεκριμένα.\nΤην ίδια ώρα η ομάδα της Κωνσταντινούπολης ολοκληρώνει δύο μεγάλες μεταγραφές. Η μία έχει να κάνει με τον Γιόχαν Ελμάντερ και η άλλη με τον Κιμ Κάλστρομ, με τους δύο ποδοσφαιριστές να αναμένεται να ανακοινωθούν τις επόμενες μέρες.\n18 λεπτά πριν Οι κλασσικοί Ρονάλντο, Μέσι και… σφήνα ο Νεϊμάρ!


The Old Nag's Head Ηντεϊλ Ηνωμένο Βασίλειο - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΙδιοκτησίες σε Ηντεϊλ\nΔείτε και τις 17 ιδιοκτησίες σε Ηντεϊλ.\nEdale, Hope Valley, Ίντεϊλ, Ηντεϊλ, Ηνωμένο Βασίλειο, S33 7ZD - Προβολή στο χάρτη\nΠερισσότερες πληροφορίες για το The Old Nag's Head\nΧάρη στην ποιοτική διαμονή και την άριστη εξυπηρέτηση του The Old Nag's Head, στην επίσκεψή σας σε Ηντεϊλ θα νιώσετε σαν στο σπίτι σας. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο The Old Nag's Head προσφέρει άψογη εξυπηρέτηση και όλες τις βασικές ανέσεις στους ενθουσιώδεις ταξιδιώτες. Μια επιλογή από εξαιρετικές ανέσεις όπως τα εστιατόριο, μπαρ, χώρος καπνιζόντων σας περιμένουν στο ξενοδοχείο.\nΑπολαύστε ανέσεις υψηλών προδιαγραφών κατά τη διαμονή σας. Ορισμένα δωμάτια περιλαμβάνουν θέρμανση, τηλεόραση LCD/οθόνη plasma, δορυφορική/καλωδιακή τηλεόραση, συσκευή αναπαραγωγής DVD/CD, ψυγείο - ό,τι πρέπει για να αναζωογονηθείτε μετά από μια γεμάτη μέρα. Το ξενοδοχείο προσφέρει φανταστικές εγκαταστάσεις, συμπεριλαμβανομένων των αίθουσα παιχνιδιών, για να σας βοηθήσουν να χαλαρώσετε μετά από μια γεμάτη δράση μέρα στην πόλη. Το The Old Nag's Head είναι ο ένας και μοναδικός προορισμός για εσάς που ψάχνετε ποιοτικά καταλύματα στη Ηντεϊλ.\nΌλοι οι τύποι ταξιδιωτών (69)Ζευγάρια (10)Μοναχικοί ταξιδιώτες (3)Οικογένειες με μικρά παιδιά (26)Οικογένειες με μεγαλύτερα παιδιά (2)Γκρουπ (30)


Χρησιμοποιήστε ένα Απαλό Άγγιγμα για να Ταΐσετε Κατοικίδια με Πεπτικές Διαταραχές\nΜια πεπτική διαταραχή, ή μια μακροχρόνια διαταραχή του εντέρου μπορεί να αφήσει το πεπτικό σύστημα του κατοικίδιου σε ευάλωτη κατάσταση, οπότε θα πρέπει να προσέξετε ιδιαίτερα κατά την επιλογή της κατάλληλης τροφής. Οι κτηνίατροι συχνά συστήνουν μια συγκεκριμένη τροφή για κατοικίδια Hill’sTM Prescription DietTM κατάλληλη για την πάθηση - για παράδειγμα, κάποια κατοικίδια χρειάζονται μια τροφή που να περιέχει μια ιδιαιτέρως εύπεπτη συνταγή που να είναι ήπια για το στομάχι τους. Η τροφή για κατοικίδια Prescription DietTM i/dTM ™ βοηθάει στη λύση της διάρροιας και βελτιώνει την πέψη και μπορείτε να περιμένετε να δείτε τη διαφορά στο κατοικίδιό σας μέσα σε μόλις 3 ημέρες1\nΚάποιοι σκύλοι με γαστρεντερικές διαταραχές είναι καλύτερο να σιτίζονται με τροφή χαμηλή σε λιπαρά - όπως η Hill’sTM Prescription DietTM i/dTM Canine Low Fat Gastrointestinal Health - εάν υπάρχουν δυσκολίες στην πέψη των λιπαρών εξαιτίας κάποιας ιατρικής πάθησης. Τα λιπαρά που δεν πέπτονται στο λεπτό έντερο προσελκύουν νερό όταν βρεθούν στο παχύ έντερο και διαταράσσουν την ισορροπία της βακτηριακής χλωρίδας - με αποτέλεσμα έντονη διάρροια, που μυρίζει άσχημα και μπορεί να έχει ωχρή και λιπαρή εμφάνιση.\nΗ Hill’s έχει επίσης ανακαλύψει ότι το τζίντζερ διαδραματίζει ένα σημαντικό ρόλο στη μείωση της φλεγμονής στο πεπτικό σύστημα και ρυθμίζει τις εντερικές κινήσεις. Η ανακάλυψη αυτή έχει οδηγήσει στη συμπερίληψη του τζίντζερ στην τροφή i/d Low Fat Canine. Οι προβιοτικές ίνες παρέχουν ένα καύσιμο, που μπορεί να χρησιμοποιηθεί ευεργετικά από τα βακτήρια του εντέρου. Αυτά τα είδη φυσιολογικής βακτηριακής χλωρίδας διαδραματίζουν έναν βασικό ρόλο στη διατήρηση της υγείας του εντερικού περιβάλλοντος. Μια άλλη ευεργετική προσθήκη είναι Ωμέγα-3 λιπαρά οξέα, τα οποία μπορεί να βοηθήσει να μειώσει την ταλαιπωρία και, συνεπώς, να κάνει μια σημαντική συμβολή στην ευημερία του κατοικίδιου ζώου σας. Η χρήση ιδιαιτέρως εύπεπτων τροφών - οι οποίες αφήνουν λίγα κατάλοιπα - μειώνουν το φορτίο στο πιεσμένο πεπτικό σύστημα.\n1 Hill’s Prescription Diet i/d Canine, μόνο ξηρή μορφή\nΦυσικά, όταν ένα κατοικίδιο δεν αισθάνεται καλά, η όρεξή του δεν είναι και η καλύτερη δυνατή. Οι τροφές Prescription Diet™, όπως οι i/d και i/d Low Fat είναι νόστιμες συνταγές που διεγείρουν τους γευστικούς κάλυκες και καταπραΰνουν το στομάχι.


AμεA - Άτομα με Αναπηρία - Δικαιώματα και Παροχές: Πέφτει και χτυπά στο κεφάλι πάνω από 20 φορές τη μέρα\nΠέφτει και χτυπά στο κεφάλι πάνω από 20 φορές τη μέρα\nΟι γιατροί δεν έχουν καταλάβει ακόμη τι συμβαίνει με τον μικρό Frankie.\nΟ ρόλος της μητέρας είναι αρκετά δύσκολος και για την Claire Dinnen κάτι περισσότερο. Κι αυτό γιατί ο τετράχρονος γιος της Frankie πέφτει και χτυπά το κεφάλι του πάνω από 20 φορές την ημέρα… και οι γιατροί δεν έχουν καταλάβει ακόμη το γιατί!\nΚάθε φορά η νεαρή μητέρα βλέπει το γιο της να κλαίει από τον πόνο, καθώς χτυπά στο πέφτοντας.\nΈχει τραυματιστεί αρκετές φορές στο κεφάλι, ενώ τώρα όταν βγαίνει έξω τον βάζουν να κάθεται σε καροτσάκι για να είναι περισσότερο ασφαλής!\nΌταν έρχεται η ώρα του ύπνου οι γονείς του τον πηγαίνουν στο κρεβάτι αγκαλιά, γιατί υπάρχουν πολλές πιθανότητες να πέσει από τις σκάλες και να τραυματιστεί σοβαρά.\nΚαι σαν να μην έφταναν όλα αυτά η Claire, που ζει στο Rainham στο Essex, έπρεπε να περιμένει έξι μήνες για κλείσει ραντεβού με κάποιον γιατρό, με την κατάσταση του γιου της να μη δείχνει σημάδια βελτίωσης.\n«Είμαι χαρούμενη που τελικά ένας παιδίατρος είχε τον Frankie, αλλά είμαι πολύ απογοητευμένη που έπρεπε να περάσει τόσος καιρός» είπε η ίδια.\nΟ Frankie είχε διαγνωστεί με χαμηλή μυϊκή μάζα, με αποτέλεσμα οι μυς του να είναι δύσκαμπτοι κάτι που προκαλούσε αστάθεια, αλλά έπρεπε να κάνει περαιτέρω εξετάσεις.\n«Πλέον έχω αρχίσει να φοβάμαι για το τι του συμβαίνει. Είναι σαν κάθε άλλο αγοράκι της ηλικίας του, θέλει να τρέχει και να παίζει, αλλά υπάρχει κίνδυνος να χτυπήσει. Μακάρι να μπορούσα να τον κρατήσω σπίτι για να τον προστατεύω. Από το σχολείο του μου είπαν ότι πλέον τους είναι πολύ δύσκολο να τον προσέχουν συνεχώς» πρόσθεσε.\n▼ 11/05 (26)\nΕξαφάνισαν παιδόφιλους και σαδομαζοχιστές από το ν...\nΕπιτήδειοι εκμεταλλεύονται την απελπισία των ανέργων\nΜην το πετάς, χάρισέ το!\nΜε δαπάνη των συνταξιούχων η κατ’ οίκον πληρωμή συ...\nΤο βίντεο που συγκλόνισε το διαδίκτυο\nΔωρεάν καρδιολογικός έλεγχος για τους ορεσίβιους τ...\nΕμπλοκή με τα προνοιακά επιδόματα: στις 15 Ιουνίου...\nΠιο φιλικά τα BlackBerry για χρήστες με προβλήματα...\nΘεατρική παράσταση μαθητών για την ενίσχυση άπορων...\nΤα «ραντεβού» υγείας\nΠρωταθλητές στο... «καθισιό» οι Έλληνες\nΓυναικείο πρόβλημα η δυσκοιλιότητα\nOι υπνοβάτες μπορούν να γίνουν επιθετικοί\nΌταν κοιμόμαστε ο εγκέφαλος επεξεργάζεται πληροφορίες\nΤι πρέπει να προσέξουμε στα τατουάζ με χέννα\nKάθε χρόνο πεθαίνουν 1,6 εκατ. άνθρωποι από πνευμο...\nΜυστικό της μακροζωίας η σεξουαλική δραστηριότητα\nΨεκασμοί για τα κουνούπια στην Πελοπόννησο\n«Ο ήχος των χαρούμενων παιδιών διαταράσσει τη ζωή ...\nΤο 2015 η πλήρης απελευθέρωση των κλειστών επαγγελ...\nΟι δικαιούχοι του προγράμματος «κατ’ οίκον φροντίδ...\nΜάχη για λίγες πατάτες\nΚοριτσάκι 18 μηνών ζυγίζει 20 κιλά!\nΣυναυλία για φιλανθρωπικό σκοπό στην Τεχνόπολη\nH τρίτη ηλικία καθαρίζει παραλίες στις 18 Μαΐου


Ακτιβιστής Black Lives Matter στην Popaganda: «Μας ποινικοποιούν καθημερινά, μας μισούν, μας σκοτώνουν» - POPAGANDA\nΈνας χρόνος από το "I can't breathe" του George Floyd και την αναζωπύρωση του κινήματος για τις μαύρες ζωές. Τι κρατάμε και τι αλλάζουμε; Η Αναστασία Βαϊτσοπούλου μιλάει με τον Maurice Cook στην Ουάσινγκτον.\nΠέρασαν ήδη 365 ημέρες από την δολοφονία του George Floyd και το “I can’t breathe”, το σύνθημα-ιαχή που καθρέφτισε τη συστημική και ανείπωτη βία που υπόκεινται τα μαύρα άτομα διεθνώς και ζωντάνεψε το παγκόσμιο κίνημα Black Lives Matter. Χτες, πυροβόλησαν στο κεφάλι τη Sasha Johnson, ακτιβίστρια του Black Lives Matter στο Λονδίνο.\nΣήμερα, η Popaganda μίλησε με τον Maurice Cook, έναν αφροαμερικανό ακτιβιστή που ζει και δρα στην Ουάσινγκτον, την οποία αποκαλεί «καρδιά του διαβόλου. Συστήνεται ως «ένας θυμωμένος, ηλικιωμένος, μαύρος άντρας» και «επαγγελματίας ταραχοποιός» που τρέχει την οργάνωση Serve Your City, η οποία «παλεύει να διασφαλίσει ότι οι μαύροι άνθρωποι έχουν αυτό που αξίζουν. Κι αυτό είναι ο σεβασμός στο ότι είσαι άνθρωπος σε αυτόν τον πλανήτη».\nΠρέπει να δώσουμε την πραγματική, δομική μάχη και δεν είναι ινσταγκραμική.\nΑς ξεκινήσουμε με τη μετάβαση του Joe Biden στην προεδρία των ΗΠΑ, μετά τον Donald Trump. Ένας τόπος που δημιουργήθηκε πάνω στη γενοκτονία ενός λαού, στην εμπορία ανθρώπων, στην εκμετάλλευση ανθρώπων διεθνώς, στην αρπαγή των φυσικών πόρων από όλο τον κόσμο, εκφοβίζοντας τους πάντες με τα όπλα τους. Αυτό είναι αυτός ο τόπος. Οπότε πήραν, ακριβώς αυτό που δημιούργησαν οι λευκοί, τον Donald Trump. Αυτή είναι η κουλτούρα τους, αλλά δεν παίξαμε κανένα ρόλο εμείς οι μαύροι σε αυτό. Οι ΗΠΑ είχαν πολλά καρπούζια κάτω από την ίδια μασχάλη. Η κεντρική βάση εξουσίας διασκορπίστηκε, γιατί είχαν αποικίσει τόσους λαούς που η κουλτούρα διαχύθηκε. Δεν μπορείς να αποικίσεις τόσες πολλές και διαφορετικές κουλτούρες και να τις ενσωματώσεις στην αυτοκρατορία σου.\nΔυστυχώς, είναι μια μεγάλη μάχη, την οποία συνεχίζω να δίνω, έχοντας μέσα μου τη σοφία των προγόνων μου, ώστε να κάνουμε τη ζωή των νεότερων λίγο πιο εύκολη. Οπότε, αυτό που κάνω είναι να μαζεύω σκατά. Η κυβέρνηση, αφήνει σκατά παντού κι εγώ τα μαζεύω. Τι είναι τα σκατά; Οι άνθρωποι που αναγκάζονται να μείνουν σε σκηνές, παιδιά που λαμβάνουν ανεπαρκή εκπαίδευση, χωρίς τις απαραίτητες συσκευές, άνθρωποι που πεινάνε, που χρειάζονται μάσκες, που χρειάζονται βοήθεια για να πάνε στο εμβολιαστικό κέντρο, που δεν έχουν πρόσβαση κάπου γιατί δεν έχουν αρκετά χρήματα. Οπότε όσο δουλεύει η κυβέρνηση, είμαι τρομερά απασχολημένος, γιατί αφήνουν τους ανθρώπους σε πολύ άσχημη κατάσταση.\nΠως βλέπεις την κατάσταση να εξελίσσεται; Θα καούμε, από τα μέσα. Πραγματικά, αυτό που πρέπει να κοιτάξεις είναι το τι συνέβη στην Ελλάδα. Είναι όλα εκεί, μπροστά στα μάτια μας. Πιστεύεις ένα έθνος που χτίστηκε στην εκμετάλλευση και τη γενοκτονία άλλων, έχει καλές πιθανότητες να επιβιώσει; Το πρόβλημα με την περίπτωση των ΗΠΑ είναι ότι άλλοι άνθρωποι στον πλανήτη θα υποφέρουν, γιατί ο κόσμος μας είναι πολύ πιο συνδεδεμένος. Είναι ντροπή, είναι ντροπή. Θέλω να απολογηθώ προς όλους τους ανθρώπους. Και θέλω να πω: μην κατηγορείτε τους μαύρους, δεν σχετιζόμαστε με τίποτα από όλα αυτά. Θέλω οι άνθρωποί μου να είναι ελεύθεροι. Αυτό με ενδιαφέρει. Αξίζουμε να είμαστε ελεύθεροι. Το όνειρό μου, το όραμά μου είναι η δημιουργία μιας κιβωτού και να σαλπάρουμε και να ξεφύγουμε, γαμώτο, από αυτό. Δεν ξέρω που θα πηγαίναμε, αλλά πρέπει να φύγουμε οπωσδήποτε από εδώ. Ώστε να μην μας σκοτώνουν πλέον οι μπάτσοι. Να έχουμε τη δύναμη, ώστε να μην αφήσουμε κανέναν να αποφασίσει τίποτα για το πως θα μας συμπεριφέρονται. Το κρίσιμο ζήτημα είναι να σταματήσουμε να εξαρτόμαστε από άλλους ανθρώπους για το πως θα μας συμπεριφερθούν. Είμαστε σε μια κακοποιητική σχέση που κράτησε 400 χρόνια. Είναι φρικτό.\nΤο όνειρό μου, το όραμά μου είναι η δημιουργία μιας κιβωτού και να σαλπάρουμε και να ξεφύγουμε, γαμώτο, από αυτό. Δεν ξέρω που θα πηγαίναμε, αλλά πρέπει να φύγουμε οπωσδήποτε από εδώ. Ώστε να μην μας σκοτώνουν πλέον οι μπάτσοι.\nΤώρα όμως το κίνημα του Black Lives Matter έχει λάβει τεράστιες διαστάσεις σε παγκόσμιο επίπεδο. Ποιά είναι η δική σου ματιά σε αυτό; Το BLM δεν είναι ένα πράγμα. Ένα από τα πράγματα για τα οποία το κίνημα Black Lives Matter διαφέρει είναι ότι υπάρχουν παραρτήματα BLM κατά μήκος όλης της χώρας και δεν υπάρχει ένα κέντρο, δεν υπάρχει ένας ηγέτης. Είναι ένα κίνημα από τα κάτω, από τη βάση και έχει δημιουργήσει μια ευκαιρία που η κυβέρνηση και άλλες εξωτερικές δυνάμεις δεν μπορούν να οικειοποιηθούν, να συκοφαντήσουν ή να δολοφονήσουν μεγάλες προσωπικότητες. Είναι αρκετά διαφορετικό από αυτό που έχουμε βιώσει έως τώρα, στη μακρά ιστορία του κινήματός μας για απελευθέρωση σε αυτήν τη χώρα. Το κίνημα BLM είναι μοναδικό κι έχει κάνει εξαιρετική δουλειά.\nΑντιμετωπίζουμε δομικές ανισότητες, οι οποίες μας σκοτώνουν κάθε μέρα και δεν είναι camera-friendly.\nΑς θυμηθούμε όμως, ότι το Black Lives Matter δημιουργήθηκε ως μια απάντηση. Μια απάντηση στο νομιμοποιημένο θάνατο των μαύρων. Η χώρα αυτή πάντα είχε νομιμοποιημένο το θάνατο, κρατικώς επιχορηγούμενο. Γι’ αυτό και έχει όρια, γιατί ανταποκρίνεται σε κάτι, δεν το προλαμβάνει, δεν είναι ενεργητικό. Αντιμετωπίζουμε δομικές ανισότητες, οι οποίες μας σκοτώνουν κάθε μέρα και δεν είναι camera-friendly. Όπως τα βίντεο που απεικονίζουν πραγματικούς θανάτους μαύρων ατόμων από τους αστυνομικούς. Αυτά τα βίντεο είναι μια άρρωστη μορφή διασκέδασης.\nΈχουμε κανονικοποιήσει τις δολοφονίες μαύρων ανθρώπων από την αστυνομία με αυτά τα βίντεο. Κάτι που μας αντικειμενοποιεί ακόμη περισσότερο. Είναι απαίσιο. Και το Black Lives Matter δημιουργήθηκε ως απάντηση σε αυτά τα βίντεο. Γι’ αυτό με κάλεσες κι εσύ από την Ελλάδα. Δεν με κάλεσες για τις μαύρες μητέρες που πεθαίνουν κατά την εγκυμοσύνη σε ρυθμούς ίδιους με αυτούς του Κονγκό. Δεν μπορείς να το βγάλεις βίντεο αυτό. Οι μαύροι άνθρωποι εδώ είναι πιο σύνηθες να μπλέκονται με το σύστημα ποινικής δικαιοσύνης. Γιατί μας ποινικοποιούν καθημερινά. Αλλά πως θα το δείξεις αυτό; Για αυτό μιλάω για τα όρια του κινήματος. Μας μισούν. Δεν είμαστε άνθρωποι για αυτούς.\nΈχουμε κανονικοποιήσει τις δολοφονίες μαύρων ανθρώπων από την αστυνομία με αυτά τα βίντεο.\nΜιλάς για το πως το βίντεο που δείχνει την δολοφονία του George Floyd σε κοινή θέα έγινε viral. Το γεγονός ότι όλος ο κόσμος είδε αυτόν τον αδερφό να δολοφονείται σε κοινή θέα από έναν αστυνομικό και έγιναν ένα μαζί μας, στις διαδηλώσεις, μας κάνει όλους πιο ανθρώπινους. Γίνεται ένα μοίρασμα. Υπάρχει κάτι μεγαλύτερο από όλους μας. Η αγάπη στις καρδιές μας είναι εκεί, είμαστε όλοι συνδεδεμένοι. Είναι πολύ μεγαλύτερο από τη μελανίνη στο δέρμα μου, την κουλτούρα από την οποία προέρχεσαι. Μοιραζόμαστε κάποιες κοινές εμπειρίες σε αυτήν τη ζωή, σε αυτόν τον πλανήτη.\nΤην ίδια στιγμή, υπάρχουν θυσίες που δεν μας παίρνει άλλο να κάνουμε. Γιατί μαύροι άνδρες πρέπει να πεθάνουν. Οι θυσίες αυτές είναι τεράστιες. Δεν μπορούμε να χάσουμε άλλους ανθρώπους, κι έχουμε ήδη χάσει πολλούς, από την δολοφονία του George Floyd και μετά.\nΘέλω να τελειώσει. Δεν θέλω άλλον έναν από εμάς να πεθάνει. Δεν θα έπρεπε να πεθαίνουμε, για να επιβεβαιώσουμε την ανθρωπινότητά μας στον υπόλοιπο κόσμο. Κουράστηκα.\nΔεν το θέλω άλλο πια. Θέλω να τελειώσει. Δεν θέλω άλλον έναν από εμάς να πεθάνει. Δεν θα έπρεπε να πεθαίνουμε, για να επιβεβαιώσουμε την ανθρωπινότητά μας στον υπόλοιπο κόσμο. Κουράστηκα. Θα ήθελα να πάω κι εγώ στη θάλασσα, να ακούω καλή ρέγκε μουσική και να γίνω ο γκουρού της παραλίας. Αλλά δεν μπορώ να το κάνω, εξαιτίας της λευκής υπεροχής και της αποικιοκρατίας. Αργά ή γρήγορα, θα φτάσω κάποτε στην παραλία αυτή. Μέχρι τότε όμως, βοηθάω τους ανθρώπους και τους δείχνω πως να μαζεύουν τα σκατά που λέγαμε πριν.\nΑνέφερες πριν ότι πεθαίνουν οι μαύροι άντρες, ωστόσο πεθαίνουν πολλές μαύρες γυναίκες επίσης. Κι όπως γράφει γράφει στο μανιφέστο της η συλλογικότητα Combahee River Collective: «Αν οι μαύρες γυναίκες ήταν ελεύθερες, αυτό θα σήμαινε ότι όλα τα υπόλοιπα άτομα θα ήταν ελεύθερα, καθώς η δική μας ελευθερία θα υποχρέωνε σε καταστροφή όλα τα συστήματα καταπίεσης». Συμφωνώ με αυτό, θα πρέπει να το αντιπαραβάλλεις με τις αναλογίες στους αριθμούς μαύρων γυναικών και αντρών στις φυλακές ή στα πανεπιστήμια και τα κολλέγια. Δεν είναι τόσο απλά τα πράγματα. Ξέρω ότι πολλοί αριστεροί και προοδευτικοί άνθρωποι θα διαφωνήσουν με αυτό, ωστόσο δεν βλέπω αυτούς τους ανθρώπους στους δρόμους, να ταΐζουν τους αστέγους, τους βλέπω να γράφουν άρθρα και βιβλία. Υπάρχει και το ζήτημα της τάξης, επίσης. Οι θεωρητικοί σπάνια μοιράζονται την ίδια τάξη με τους ανθρώπους που υποστηρίζω. Συμφωνώ μαζί τους και με αυτήν την δήλωση, αλλά είναι και το ταξικό.\nΣίγουρα, ωστόσο η δολοφονία της Breonna Taylor μέσα στο ίδιο της το σπίτι, στο κρεβάτι της, από λευκό αστυνομικό, ή η αυτοκτονία της Sandra Bland σε κελί φυλακής, δεν ξεσήκωσαν ίδιες αντιδράσεις. Λατρεμένες και οι δύο. Υπάρχουν πολλές παράμετροι, εδώ. Δεν υπάρχει βίντεο που να δείχνει την Breonna να τη δολοφονούν στο κρεβάτι της, όταν κοιμόταν. Παίζει ρόλο ο συμβολισμός της εικόνας και το σόου που μπορούν να αποτυπωθούν σε βίντεο. Αλλά νομίζω ότι έχεις ένα δίκιο. Επειδή είναι μια μαύρη γυναίκα, έχει λιγότερη αξία; Ναι. Ναι. Ναι. Αλλά ως ένας μαύρος άντρας, δεν χρειάζεται να το επικυρώσω αυτό σε κανέναν άλλον άνθρωπο από τις μαύρες γυναίκες. Πρέπει να είμαι εκεί, για τις αδερφές μου. Για να τις προστατέψω. Αυτός είναι ο ρόλος μου, έτσι έχω μεγαλώσει. Ακριβώς όπως εκείνες προστατεύουν εμένα. Γίνονται τόσες συζητήσεις εσωτερικά και εξωτερικά, όμως δυστυχώς με τη Χολλιγουντιανή φύση αυτών των βίντεο, παίζει πολύ επιβεβαίωση. Δεν το αντέχω.\nΓιατί από το 1619 μέχρι το 2021, μπορούν να μας δολοφονούν, χωρίς καμία συνέπεια ή αντίποινα.\nΟ Joe Biden είχε υποσχεθεί ότι θα κάνει μεταρρυθμίσεις στο σώμα της αστυνομίας. Ελπίζω να καταλαβαίνεις ότι δεν μπορείς να είσαι ο καρκίνος και η θεραπεία μαζί. Πως είναι αυτό δυνατόν; Αυτό θέλουν να μας κάνουν να πιστέψουμε. Υπάρχουν αυτοί που απολαμβάνουν τα προνόμια τους και θέλουν να διατηρηθεί έτσι το σύστημα και αυτοί που έχουν στοχοποιηθεί και καταπιέζονται για τα μπορούν οι άλλοι να έχουν τα προνόμιά τους. Είναι απλά ο πραγματικός κόσμος. Αν έχεις τη δύναμη να δημιουργήσεις αντίκτυπο, για αυτό πρέπει να παλεύουμε, για τους εαυτούς μας. Δεν θα μας δοθεί τίποτα έτσι. Πρέπει να το διεκδικήσουμε εμείς.\nΓιατί από το 1619 μέχρι το 2021, μπορούν να μας δολοφονούν, χωρίς καμία συνέπεια ή αντίποινα. Οπότε το να έχεις τον Joe Biden να λέει ότι μπορεί να κάνει κάτι, δεν σημαίνει κάτι. Το χειρότερο μπορεί να μου συμβεί. Αυτή είναι η πραγματικότητα στην οποία πρέπει να ζω. Το χαμόγελό μου δεν με γλιτώνει από όλα.


27 καλλιτέχνες τραγουδούν για την μικρή Σταυριάνα στη Λευκωσία! (pic) | music.net.cy, μουσικά νέα, νέες κυκλοφορίες, mousika nea\n27 Καλλιτέχνες τραγουδούν για το μικρό αγγελούδι, την μικρή Σταυριάνα. Γιατί όλοι μαζί μπορούμε. Με αυτό το σλογκαν, Κύπριοι τραγουδιστές, ανάμεσα τους οι Νίκος Τρίκκης,Αντρέας Αντρέου, Σωτήρης Πέτσας, Χαράλαμπος Χαραλάμπους, Μάριος Ορφανιδης, Λουκία Σκορδή, Νίκη Βάκχου, Νίκος Νικολάου, Στέλιος Στυλιανού, Σοφία Πρίμου, Αγγέλα Τοούλα, Δέσποινα Σεργίου, Δήμητρα Βανέζη, Άντρη Γεωργίου Θεολόγου, Άννα Λοίζου, Χριστόδουλος Μυλωνάς, Φλώρα Δεσπότη, Γιώτα Χρίστου, Κούλα Αντρέου, Λευτέρης Τσιακούπης, Λοίζος Σόλωνος, Μαρία Ερωτοκρίτου, Χρήστος Σέας θα ενώσουν τις δυνάμεις τους στις 29 Οκτωβρίου στο Down Town στη Λευκωσία.\nΗ ιστορία της μικρής Σταυριάνας Ραματάν η οποία είναι μόλις 6,5 ετών και πάσχει απο δύο σπάνιο σύνδρομα, το Cornelia De Lange και το Crohn’s Disease. Το Cornelia De Lange προκαλεί σοβαρή εισρόφιση στους πνεύμονες (πνιγμός) ενώ το Crohn’s Disease προκαλεί μεταξύ άλλων διάρροια και πόνους στα έντερα σε σημείο αιμάτωσης!\nΘα πρέπει να γίνει εγχείρηση η οποία στοιχίζει 50.000 ευρώ και η μικρή θα πρέπει να μεταβεί άμεσα στο Ισραήλ.\nΌλοι μαζί μπορούμε να προσφέρουμε έστω και την πιο μικρή εισφορά για να βοηθήσουμε σε αυτό τον τόσο ιερό σκοπό. Η συναυλία θα αρχίσει στις 19:00 το βράδυ.\nΛευκωσία Περίπτερο Οκτάγωνο/Mall Of Engkomi\nΛεμεσός My Mall Λεμεσού\nΠάφος Kings Avenue Mall\nΤηλέφωνα Πληροφοριών: 96247321\nTags 27 ΚΑΛΛΙΤΕΧΝΕΣ, DOWN TOWN, ΜΙΚΡΗ ΣΤΑΥΡΙΑΝΑ #\nRising Star: Η πιο μαγική στιγμή της βραδιάς! Η ερμηνεία που συγκλόνισε τους πάντες!


Κάποια ξεχωριστά Χριστούγεννα Του Ν.Γ. Μιχαλολιάκου | ΧΡΥΣΗ ΑΥΓΗ\n← Ευχετήριο μύνημα του Γ.Γ. της Χρυσής Αυγής Ν.Γ. Μιχαλολιάκου για το Νέο Έτος\nΗ… «ΝΕΑ ΝΥΡΕΜΒΕΡΓΗ» MADE IN GREECE – Γράφει ο Ν.Γ. Μιχαλολιάκος, Γ.Γ. της Χρυσής Αυγής →\nΠαραμονή Χριστουγέννων σήμερα και θα θυμηθώ κάποια ξεχωριστά Χριστούγεννα της ζωής μου. Χριστούγεννα του 1976 και βρέθηκα μετά από επεισόδια στο κέντρο των Αθηνών προφυλακισμένος πρώτη φορά σε ηλικία 19 ετών στην Α’ Πτέρυγα των φυλακών Κορυδαλλού μαζί με τον Ηγέτη της 21ης Απριλίου Γεώργιο Παπαδόπουλο, τον Στρατηγό Παττακό, τον Οδυσσέα Αγγελή, τον Ταξίαρχο Ιωαννίδη και ξεχωριστά από όλους τον Πλωτάρχη Νικόλαο Κιοσσέ, πρώην διοικητή των ΟΥΚ, απόγονο αγωνιστών του 1821, ναυμάχων, και έναν λεβέντη από την Αράχωβα, τον Γιάννη τον Αγελή, Λοχία της ΕΣΑ, που είχε κατηγορηθεί γιατί είχε χαστουκίσει έναν μετέπειτα υπουργό της μεταπολίτευσης όταν ήταν κρατούμενος. Έφυγα από εκεί μετά από τέσσερους μήνες και τους αποχαιρέτησα με θλίψη, γνωρίζοντας ότι η “δημοκρατία” θα τους φερθεί σκληρά και εκδικητικά, όπως και πράγματι συνέβη.\nΤα Χριστούγεννα του 1978 με βρίσκουν και πάλι σε φυλακή και συγκεκριμένα σε ένα κάτεργο σχεδόν ερείπιο των φυλακών Αιγίνης σε πτέρυγα με ποινικούς. Ολόκληρο αγώνα έδωσε τότε η μάνα μου για να με επισκεφθεί, αφού είχε φουρτούνα και τις περισσότερες μέρες είχε απαγορευτικό για τα πλοία που έκαναν την γραμμή Πειραιάς-Αίγινα. Μία επίσκεψη ξεχωριστή στην Αίγινα, που δεν θα λησμονήσω, αυτή του αδελφού μου Τάκη με την νύφη μου, που ήταν τότε έγκυος στον αγαπημένο μου ανηψιό Νικόλα. Με επισκέφθηκε βρέφος στην κοιλιά της μάνας του στην φυλακή και έμελε να με υπερασπιστεί ως δικηγόρος στην δίκη μου και να με επισκεφθεί στις φυλακές 41 χρόνια μετά! Τον περασμένο χρόνο, το 1977, ήμουνα τον Δεκέμβριο ως Έφεδρος Αξιωματικός Καταδρομών στην Ρεντίνα στο Κέντρο Εκπαιδεύσεως Ανορθοδόξου Πολέμου (ΚΕΑΠ), αλλά τα Χριστούγεννα ήμουνα στην Αθήνα και ήταν η τελευταία χρονιά που έκανα γιορτές με τον Αγαπημένο μου πατέρα. Χριστούγεννα του 1979, τα πιο πικρά Χριστούγαννα της ζωής μου χωρίς τον μεγάλο μου Δάσκαλο, τον πατέρα μου, που είχαμε κηδεύσει τον Σεπτέμβριο. Μαύρα Χριστούγεννα κυριολεκτικά. Ανήμερα με ξυπνούσε ο πατέρας μου και μου έδινε τον “μπουναμά”. Εκείνη την χρονιά δεν με ξύπνησε και όταν άνοιξα τα μάτια μου ξέσπασα σε κλάματα. Πέρασαν χρόνια πολλά. Αγωνίστηκα εναντίον όλων, έχοντας δίπλα μου καλούς Συναγωνιστές και Άξιους, αλλά και καιροσκόπους, φθονερούς και υστερόβουλους και πολλούς τυχαίους που περνούσαν από δίπλα μου, ίσως περνούν και ακόμα, σαν πουλιά αποδημητικά. Μεγάλη μου παρηγοριά, φως της ζωής μου, η δική μου οικογένεια, η μάνα μου, τα αδέλφια μου. Βρώμικος πόλεμος από όλους για τριάντα ολόκληρα χρόνια μέχρι που ήλθε η δικαίωση (Δημοτικές εκλογές 2010, Εθνικές εκλογές 2012). Δεν την χάρηκα πολύ όμως αυτήν την δικαίωση. Και έτσι και πάλι Χριστούγεννα του 2013 στις φυλακές Κορυδαλλού κατηγορούμενος άδικα με μία πολιτική σκευωρία, που στήθηκε σε πολυτελή γραφεία όπου κάποιοι ουτιδανοί βλέποντας δημοσκοπήσεις έστηναν και σχεδίαζαν κατηγορητήρια. Και η Χρυσή Αυγή, τον Σεπτέμβριο του 2013 άγγιζε το 20% (18% για την ακρίβεια) και έπρεπε να κτυπηθεί. Ζητούσαν μία αφορμή και την βρήκαν και έτσι συνεχίζεται μέχρι σήμερα αυτό το κυνήγι μαγισσών στο όνομα μίας δημοκρατίας ψεύτικης, κάπηλης, διεφθαρμένης. Χριστούγεννα του 2014 και πάλι στην φυλακή και μάλιστα σε περίοδο προεκλογική. Και έδωσα τον Αγώνα με ένα καρτοτηλέφωνο των φυλακών, βγάζοντας ομιλίες άλλοτε ζωντανές, ανάλογα την ώρα, και άλλοτε μαγνητοφωνημένες και ανέδειξα την Χρυσή Αυγή μέσα από την φυλακή 3ο κόμμα! Αυτά, όμως, τα έχουν ξεχάσει κάποια φθονερά ανθρωπάκια…\nΑπό τον Μάρτιο του 2015 “ελεύθερος”… Ελεύθερος σχήμα λόγου. Στην αρχή σε κατ’ οίκον περιορισμό και μετά να μη μπορώ να ταξιδέψω για χρόνια εκτός Αθηνών! Και ήλθε το 2020 και πάλι στην φυλακή. Αυτήν την φορά στο Δομοκό. Χριστούγεννα και αυτήν την φορά και πόσες ακόμη δεν ξέρω στην φυλακή και αυτήν την φορά για πρώτη φορά χωρίς την ΜΑΝΑ μου… Ό,τι και να κάνουν όμως δεν μπορούν να μου κλέψουν την χαρά και την ευτυχία των Χριστουγέννων που έζησα με αυτούς, που αληθινά με αγάπησαν και με αγαπούν, χαρά που δεν θα νοιώσουν ποτέ τα “ελεύθερα” φθονερά ανθρωπάκια, που δεν θα μπορέσουν να μου πάρουν ποτέ την Αξιοπρέπειά μου, την ΕΛΕΥΘΕΡΙΑ μου, την Ελευθερία της Ψυχής μου, που θα παραμείνει αδούλωτη όσα Χριστούγεννα και να μου στερήσουν. Σε όλους τους “Ελεύθερους πολιορκημένους”, σε όσους βρίσκονται σε ένα κελί για τις Ιδέες τους, όποιες και εάν είναι αυτές, ΧΡΟΝΙΑ ΠΟΛΛΑ ΜΕ ΤΙΜΗ!


Πριν μερικά χρόνια, όταν η κυβέρνηση Σημίτη, οι Αμερικανοί, οι Ευρωπαίοι πίεζαν τον τότε πρόεδρο της Κυπριακής Δημοκρατίας, Τ. Παπαδόπουλο, αυτός αρνήθηκε λέγοντας ότι “παρέλαβα ένα κράτος, δε θα παραδώσω κοινότητα”.\nΤότε οι γνωστοί “παπαγάλοι” έλεγαν ότι η Κύπρος θα διαλυθεί, θα απομονωθεί, θα την τιμωρήσει η Ευρώπη και οι ΗΠΑ. Τίποτε από όλα αυτά δεν έγινε, η Κύπρος προχωρά και μπορεί να μην έχει βρεθεί λύση, αλλά τουλάχιστον κράτησαν την αξιοπρέπειά τους.\nΑυτό ακριβώς ήταν και το σημερινό διακύβευμα. Συναίνεση πάνω στη βάση ενός αποτυχημένου και καταστροφικού Μνημονίου δεν μπορούσε να γίνει και γι' αυτό δεν έγινε.\nΕίχαμε τη σύγκρουση δύο κόσμων, δύο διαφορετικών φιλοσοφιών. Από τη μια ο Γ. Παπανδρέου, με δεκανίκι τον Γ. Καρατζαφέρη, επανέφερε συνεχώς την ανάγκη για συνεννόηση αλλιώς θα καταστραφεί η χώρα.\nΑπό την άλλη, ο Αντώνης Σαμαράς που ζήτησε το απλό. “Πάμε να διαπραγματευτούμε”.\nΜα καλά, τόσο δύσκολο είναι να συμφωνήσει ο πρωθυπουργός σε μια προσπάθεια διαπραγμάτευσης; Ακόμη και η προσπάθεια να πας και να μιλήσεις στις Βρυξέλλες είναι για την κυβέρνηση... ποινικό αδίκημα.\nΣύμφωνα με πληροφορίες, μέσα στη σύσκεψη των πολιτικών αρχηγών φάνηκε ξεκάθαρα η τεράστια διαφορά απόψεων που είχαν Παπανδρέου και Σαμαράς. Και βέβαια η ιστορία θα κρίνει το καθένα.\nΌταν όμως έχουμε χειροπιαστές αποδείξεις ότι η πολιτική που ακολουθήθηκε εδώ κι ένα χρόνο και κατέστρεψε τη χώρα, θα συνεχιστεί μέχρι το... 2013, όπως είπε ο Γ. Παπανδρέου, τότε μπορούμε να πούμε με σιγουριά ότι καλά έκαναν οι αρχηγοί που τα έβαλαν με τον πρωθυπουργό.\nΗ σύγκρουση ήταν αναπόφευκτη και δε χωράνε συμβιβασμοί σε ένα τέτοιο γεγονός.\nΜεσοβέζικες λύσεις στην πλάτη του ελληνικού λαού δεν μπορούν να υπάρξουν.\nΣτο κάτω – κάτω την κυβερνητική πολιτική ο κόσμος την έζησε στο πετσί του. Το Ζάππειο 2 γιατί το απορρίπτει η κυβέρνηση;\nΚαι καταλήγουμε όπως ξεκινήσαμε. Ο Τ. Παπαδόπουλος αντιστάθηκε και η ιστορία κάποια στιγμή θα τον κρίνει.\nΤο ίδιο θα συμβεί και για τη σημερινή ημέρα. Κι επειδή η δήλωση Καρατζαφέρη είχε και ολίγη από αρχαία ελληνική ιστορία, να θυμίσουμε και κάτι άλλο. Όσοι... μήδισαν έγιναν Εφιάλτες.\nΝΤΙΝΟΣ 27/05/2011 19:16:42\nΚώστας Τ @ ΝΤΙΝΟΣ 27/05/2011 19:22:04\nkiki 27/05/2011 19:25:53\nΔεν τους εχω δει ολους να ξεπροβαλουν, μερικοι λειπουν.\nτοτε ντρεπομουνα να κυκλοφορω,\nτωρα λουφαξαν οι πολλοι,\nακομα υπαρχει χρονος να μου πεις.\nΟ Ιθαγενής 27/05/2011 19:27:29\nΓια λέμε την όλη την αλήθεια με το Μνημόνιο που ψήφισαν η Ντόρα το ΛΑΟΣ και το ΠΑΣΟΚ τον Μάρτιο του 2012 θα έπρεπε η χώρα να βγει στην αγορά.\nΓιατί το Μνημόνιο απέτυχε: οικονομικά, διαχειριστικά, κοινωνικά, πολιτικά.\nΟπότε οι ψηφοφόροι του μνημονίου και οι ξένοι συντάκτες του , ζητούν συναίνεση για ένα χειρότερο μνημόνιο.\nΝα πουλήσουμε, όχι εμείς, αλλά ξένοι διαχειριστές, ότι κατέχουμε;\nΌχι ότι θέλουν από την χώρα.\nΑς κάνω τον χαζό και τον συνήγορο του διαβόλου: αν πω ΝΑΙ χωρίς διαπραγμάτευση και αποτύχει το δυσκολότερο μνημόνιο αφού το ευκολότερο τα έκανε θάλασσα, θα αγοράσει πίσω το ΛΑΟΣ τα πουλημένα; Θα επιστρέψει τις θυσίες το ΠΑΣΟΚ;\nΗ άλλη λύση;\nΣτην αποτυχία του χθες να προσπαθήσουμε κάτι διαφορετικό και ενωμένοι, να διαπραγματευτούμε και να το παλέψουμε.\nΗ Τρόικα το απέρριψε...συγνώμη την τρόικα εκπροσωπούν ή την Ελλάδα ορισμένοι;\nΚαι επειδή ο οποιοσδήποτε Υπάλληλος ξένου οργανισμού διαφωνεί οι εκπρόσωποί μας και εμείς πρέπει να προσκυνήσουμε....\nΟΧΙ λοιπόν και ας πάμε στο γκρεμό ...πάντα η χώρα διάλεγε να παλέψει και αν χάσει να πέσει στο γκρεμό παρά να πάει στο ...χαρέμι οικοθελώς...\n...που είσαι κύριε Καρατζαφέρη;\nΣτη μια ναυμαχία (Αρτεμίσιο) ο Ευρυβιάδης λαδώθηκε\nΣτην άλλη (Σαλαμίνα) ήθελε να το σκάσει\nΤο ΟΧΙ του Θεμιστοκλή μας έσωσε όχι το ΝΑΙ όσων μηδείασαν δίνοντας γη και ύδωρ...\nΜε καθολική αποδοχή που θα επικυρωθεί σε 25 ημέρες για τρία χρόνια\nkiki @ Ο Ιθαγενής 27/05/2011 19:41:05\nγραφω σε αλλο σχολιο,\nοτι οχι Θεμιστοκλης και Ευρυβιαδης\nΑνταλκιδας ειναι ο ΓΑΠ.\nΑνταλκιδειος Ειρηνη ,\nπαραδωσει της χωρας στους εχθρους,\nστους τοκογλυφους, νεκροθαφτες και δολοφονους.\nnasos 27/05/2011 19:28:36\nΝΙΚΟΛΑΣ 27/05/2011 19:32:10\nΑπό τους τότε νεκροθάφτες της Κύπρου που δεν τα κατάφεραν, έχουμε και λέμε:\n1. ΓΑΠ, νυν πρωθυπουργός\n2. Ντορίτα, τότε απλά νο.2 της ΝΔ και νυν αρχηγός κόμματος (ευτυχώς υπήρχε ο Μολυβιάτης),\n3. Αναστασιάδης, μόλις κέρδισε τις βουλευτικές εκλογές στην Κύπρο\n4. Δρούτσας ο ανύπαρκτος - νυν ΥΠΕΞ και εσαεί ανύπαρκτος.\n5. Δαμανάκη, επίτροπος μας στην Ε.Ε.\nΛοιπόν, πολλοί νεκροθάφτες μαζεύτηκαν και δε μου αρέσει....\nΟ Ιθαγενής @ ΝΙΚΟΛΑΣ 27/05/2011 19:34:07\nκουφάλα νεκροθάφτη δεν θα πεθάνουμε ποτέ...\nΝΙΚΟΛΑΣ @ Ο Ιθαγενής 27/05/2011 21:26:01\nΚοντη Λιζα @ ΝΙΚΟΛΑΣ 27/05/2011 22:50:01\nΝΙΚΟΛΑΣ @ Κοντη Λιζα 28/05/2011 00:23:11\nLEWNIDAS 27/05/2011 19:44:04\nο Αντώνης Σαμαράς που ζήτησε το απλό. “Πάμε να διαπραγματευτούμε”.\nΜα καλά, τόσο δύσκολο είναι να συμφωνήσει ο πρωθυπουργός σε μια προσπάθεια διαπραγμάτευσης;\nαυτο πρεπει να γινει σημαια\nspiros 27/05/2011 20:00:02\nΝΙΚΟΛΑΣ @ spiros 27/05/2011 21:25:13\nsirvamar @ ΝΙΚΟΛΑΣ 28/05/2011 10:42:29\nΕΥΑ 27/05/2011 20:16:58\nΚΩΝΣΤΑΝΤΙΝΟΣ ΣΑΓΝΟΣ 27/05/2011 21:54:53\nΠως εκδικείται η ιστορία: το ίδιο (μεγαλο) δικηγορικό γραφείο που εκπόνησε το σχέδιο Α(υ)νάν, εκπόνησε και βασικές παραμέτρους του "Μνημονίου" (βλ.εφαρμοστέο το βρεττανικό δίκαιο λες και είμαστε αποικία τους) Οι ίδιοι που τότε-αναφανδόν- τάχθηκαν ,άκριτα και αβίαστα,υπέρ του "Σχεδίου", σήμερα δίνουν μάχη υπέρ του "Μνημονίου".Τυχαίο;Δεν νομίζω.\nΚατά πως το έχω μετρήσει, το πλάτωμα μπροστά από τον "Αγνωστο Στρατιώτη" χωρά άνετα μια εξέδρα με καμμιά 200αριά κρεμάλες.Τα φυσίγγια κοστίζουν...Στους "επαγγελματίες πατριώτες" θυμίζω ότι τα μεγαλύτερα δεινά αυτός ο τόπος τα έπαθε από "υπερπατριώτες" και "ερμηνευτές της ιστορίας"\nΔεν χωρά αμφιβολία ότι έχουμε διαπράξει ολέθρια σφάλματα τα τελευταία 30 χρόνια.Ουδεμία αντίρρησις επί τούτου.Ομως να επιχειρείται ο αφανισμός της ελληνικής κοινωνίας και η μετατροπή της σε εσαεί υποτελή σε μεγαλοτραπεζίτες και παράκεντρα εξουσίας, πάει πολύ.Επιτρέψτε μου να σας θυμίσω το "πόλεμος, αισχράς ειρήνης αιρετότερος" (ο πόλεμος εν τη ευρεία εννοία).\nΕυτυχώς που ήλθε αυτή η "κρίση": ξυπνήσαμε και σας πήραμε χαμπάρι ύαινες και σαρκοφάγοι\nτάσος 27/05/2011 23:30:06


busy bee: Οι αναρχικοί και η ηθική.\nΟι αναρχικοί και η ηθική.\nΕνα κείμενο του αναρχικού Ερρίκο Μαλατέστα.\nΑναρτήθηκε από busy bee στις 3:34 μ.μ.\nΗ αυτοανάλυση οδηγεί τους ανειλικρινείς σε ακόμη βαθύτερη αυταπάτη και τους ειλικρινείς σε κρίσεις απελπισίας...\n30 Οκτωβρίου 2009 - 4:11 μ.μ.\nΠέρα από την αναρχία και κάθε λογής θεωρία, πράξη, συμπεριφορά, νομίζω ότι είναι καιρός να επιστρέψουμε στην ανθρώπινη ιδιότητα με ό,τι κι αν συμβολίζει αυτό. Είναι δύσκολο το ξέρω αλλά δεν είναι ακατόρθωτο.\nδεν θα διαφωνήσω σε κάτι.\nοι 2 χρυσές λέξεις:"ανθρώπινη ιδιότητα", πράγματι εκεί πρέπει να εστιάσουμε την προσοχή μας.\n30 Οκτωβρίου 2009 - 4:27 μ.μ.\nΠόσο παρεξηγημένη έννοια η Αναρχία..\nδέν λέω τίποτε άλλο..\nτα είπε όλα ο Ερρίκο..\n30 Οκτωβρίου 2009 - 5:29 μ.μ.\nΠράγματι αρκετά παρεξηγημένη.\nΕίμαι σίγουρος αν ρωτήσουμε το ευρύ κοινό να μας προσδιορίσει τον όρο θα δώσει λανθασμένη ερμηνεία, η πλειοψηφία.\nΑκόμα και ο υποφαινόμενος είχε λανθασμένη αντίληψη μέχρι το πρόσφατο παρελθόν.\n30 Οκτωβρίου 2009 - 6:49 μ.μ.\nΝΟΜΙΖΩ ΟΤΙ ΟΛΟΙ ΜΠΟΡΟΥΜΕ ΝΑ ΛΕΜΕ ΤΗΝ ΓΝΩΜΗ ΜΑΣ ΚΑΙ ΤΑ ΠΙΣΤΕΥΩ ΜΑΣ\nΧΩΡΙΣ ΒΙΑ ΚΑΙ ΑΠΕΙΛΕΣ\nΟ ΚΑΘΕΝΑΣ ΚΑΛΑ ΚΑΝΕΙ ΚΑΙ ΠΙΣΤΕΥΕΙ ΟΤΙ ΘΕΛΕΙ\nΚΑΚΟ ΕΙΝΑΙ ΝΑ ΠΡΟΣΠΑΘΟΥΝ ΝΑ ΣΕ ΚΑΝΟΥΝ ΝΑ ΠΙΣΤΕΥΕΙΣ ΤΑ ΠΙΣΤΕΥΩ ΤΟΥΣ\n31 Οκτωβρίου 2009 - 1:10 μ.μ.


Ανθρωπινη Επανασταση: Το ξεχασμένο σχήμα της αγάπης\n“Love isn't something natural. Rather it requires discipline, concentration, patience, faith, and the overcoming of narcissism. It isn't a feeling, it is a practice." Erich Fromm\n"Δεν είμαι ο εαυτός μου σήμερα". Μία σκέψη που έχει περάσει απ' το νου όλων μας. Όχι; Σκέψου καλύτερα. Σκάψε βαθιά στις καταχωνιασμένες εκείνες εμπειρίες που η μνήμη εξορίζει σε κάποια σκοτεινή γωνία του ασυνειδήτου. Όπως ακριβώς σκρολάρεις στην εφαρμογή του κινητού σου, τραβάς μία μία τις σκονισμένες κουρτίνες της σκέψης και βλέπεις τις στιγμές που φύλαξε στ' αμπάρι της για ν' αποφύγει την υπερφόρτωση. Ναι, δίχως υπερβολή, το ασυνείδητο είναι μια εσωτερική κάρτα μνήμης και απαιτεί από εσένα χειροκίνητα να ρίξεις φως, να πλοηγηθείς ανάμεσα σε εκατοντάδες χιλιάδες φακέλους ώστε να βρεις αυτό που σου ζητώ. Όπως έχεις ήδη καταλάβει, αυτό το κείμενο που διαβάζεις έχει αξιώσεις από εσένα. Απαιτεί να είσαι ενεργητικός. Σου εγγυώμαι ότι δεν υπάρχει κανένας απολύτως λόγος να συνεχίσεις την ανάγνωση εφόσον δεν καταφέρεις να βρεις ένα αντίγραφο, μία συντόμευση έστω, ενός αρχείου που να αντιπροσωπεύει τον τίτλο που σου ζήτησα. Δες το σαν μια από εκείνες τις εκθέσεις του σχολείου, όπου σου ανατίθεται ένα προκαθορισμένο θέμα το οποίο καλείσαι να αναπτύξεις και μάλλον σιχαίνεσαι διότι πρώτον δεν σου κινεί το ενδιαφέρον (τουλάχιστον αρχικά) και δεύτερον διότι πρέπει να ξοδέψεις φαιά ουσία για να το φέρεις εις πέρας. Η μόνη διαφορά είναι ότι, αν δεν γουστάρεις, σου δείχνω την πόρτα και σου λέω ότι μπορείς να βγεις έξω χωρίς απουσία, δίχως καμία επίπτωση στο βαθμό και σου υπενθυμίζω ότι τα παιδιά στην αυλή παίζουν μπάλα και τους λείπει ένας επιθετικός. Άμα δεν θέλεις να βρεις το αρχείο, τότε ΔΡΟΜΟ!\nΕίσαι ακόμη εδώ; Πώς τα κατάφερες; Α, μάλιστα, πολύ σωστά! Ορισμένα αρχεία μετονομάζονται με το πέρασμα του χρόνου κι ο μοναδικός τρόπος για να τα βρεις είναι να πληκτρολογήσεις τις λέξεις κλειδιά στην μπάρα αναζήτησης. Αυτή η μπάρα φυσικά δεν είναι άλλη από τον ψυχισμό, ο οποίος λειτουργεί σαν καταλύτης και επιταχύνει τρισεκατομμύρια φορές την ταχύτητα αναζήτησης. Έτσι λοιπόν, με κάποιον τρόπο που κι οι δυο μας αδυνατούμε να περιγράψουμε με ακρίβεια, πληκτρολογούμε πάνω στο στέρνο τις λέξεις "αμηχανία", "ντροπή" ή "ενοχή" κι αυτό σφίγγει. Σφίγγει τόσο πολύ που εκτοξεύει τους πιο καταξιωμένους κατασκόπους του στον εγκέφαλο ώσπου ένας απ' αυτούς, με ληστρική χάρη κυματίζει τον φάκελο που σου ζήτησα εξαρχής. Τι; Όχι φυσικά. Δεν με απασχολεί προσωπικά το περιεχόμενο. Έγνοια μου ήταν απλά να το κρατήσεις στα χέρια σου. Πόσο περίεργη είναι αυτή η δισυπόστατη εμπειρία! Τη μια αντικρίζεις ως εξωτερικός παρατηρητής τον εαυτό σου σε ένα ανεπιθύμητο και ίσως φαιδρό ρεπερτόριο. Μοιάζει με κάποιον ηθοποιό που από κάπου ξέρεις μα δεν μπορείς να πεις με σιγουριά. Κι ύστερα, προτού τα μάτια σου ανοιγοκλείσουν, έχεις σαρκωθεί την φωνή του, έχεις μπει μέσα στο σώμα του, μα κάτι σε ωθεί με απερίγραπτη βία έξω από αυτό. Εδώ οφείλω να απολογηθώ για όποια τυχόν αναστάτωση έχω προκαλέσει. Ωστόσο, αυτή η κατακλυσμιαία αποστροφή που ξαφνικά γεννήθηκε μέσα σου είναι το μόνο μου επιχείρημα για ν' αναπτύξω τον συλλογισμό μου.\nΕάν η σκέψη απεχθάνεται κάτι, είναι αδιαμφισβήτητα η αταξία. Από την άλλη, είναι διατεθειμένη να κάνει τα πάντα ώστε να επιδιώξει την τάξη. Ας πάρουμε για παράδειγμα την αντίληψη, προτού περάσουμε σε πιο εκλεπτυσμένες μορφές σκέψης. Μπορεί η αφήγηση να παίρνει μια ελαφρώς θεωρητική τροπή αλλά δεν θα πρέπει να επαναπαύεσαι επ' ουδενί. Οι προϋποθέσεις υπήρξαν ξεκάθαρες : μηδείς ανενεργός εισίτω. Καθώς λοιπόν συνεχίζεις πάντοτε να κρατάς τον φάκελο στα χέρια, καλείσαι τώρα να περιγράψεις με λέξεις τις εικόνες που βλέπεις. Αν και προϊδεασμένος, σε διαβεβαιώ πως θα πέσεις με την ίδια ευκολία στην παγίδα που όλοι πέφτουν, διότι ο έρωτας σκέψης και τάξης είναι τυφλός και απαράβατος.\nΌπως κάθε τάξη, έτσι και αυτή της σκέψης απαιτεί χώρο. Ο χώρος είναι αναπόσπαστο κομμάτι της τάξης. Ένας τόνος καυσόξυλα απαιτεί μια αποθήκη ώστε να μπει σε τάξη, ένα σύνολο μαθητών απαιτεί μια αίθουσα ώστε να αποτελέσει τάξη, ένα στράτευμα που παρελαύνει πρέπει να παραμείνει σε ένα σαφές πλαίσιο χώρου ώστε να είναι σε τάξη. Παράλληλα, όλα τα παραπάνω χρειάζονται να τοποθετηθούν σε μια σαφή διάταξη ώστε να αποτελέσουν πραγματικά μια τάξη. Την διάταξη αυτή μπορούμε να αποκαλέσουμε αρμονία. Τα καυσόξυλα πρέπει να οργανωθούν σε ομοιόμορφες στοίβες, οι μαθητές να καθίσουν σε παράλληλα τοποθετημένα θρανία και το στράτευμα να δημιουργήσει νοητές γραμμές διατηρώντας αναλογικές αποστάσεις. Ίσως η παρατήρηση αυτή να φαντάζει αυτονόητη, ωστόσο είναι ζωτικής σημασίας : καμία από τις παραπάνω καταστάσεις δεν είναι φυσικά κατασκευασμένη! Η φύση είναι χαοτική και είμαστε εμείς οι δημιουργοί της τάξης στο περιβάλλον. Εάν η σχολική αίθουσα συνεχίζει να διατηρεί μια παραδοσιακή μορφή που υπακούει στους κανόνες της αρμονίας είναι γιατί έτσι μας αρέσει! Εάν το γεμάτο θελκτικές καμπύλες μπουκάλι της Amstel που ήπιες τις προάλλες μαζί με τις στρογγυλές πίτσες που παρήγγειλες δεν έφερε τα εξογκώματα ενός κακότεχνου εργοστασιακού εξαμβλώματος είναι γιατί... έτσι μας αρέσει! Έτσι αρέσει στην σκέψη μας, την ίδια στιγμή που το σύμπαν δεν φέρει κανέναν απολύτως λόγο. Η ενστικτώδης αναζήτηση της τάξης σε έκανε να δεις προ ολίγου δύο τρίγωνα, μια σφαίρα και έναν κύβο που δεν υπάρχουν πραγματικά. Είναι προϊόντα "γνωστικών σχημάτων", εικόνων που διατηρείς στη μνήμη σου και παρεμβαίνουν στην αντίληψή σου. Παράλληλα, μία γραμμή εντολών έτρεξε αστραπιαία δίχως τον έλεγχό σου. Ένας πηγαίος κώδικας γραμμένος με ηλεκτροχημικές μεταβλητές όριζε κάπου : "Εάν το x αντικείμενο δεν είναι κλειστό και έχει ορισμένες ατέλειες τότε σχημάτισε νοητές γραμμές ώστε να μοιάζει με το Χ αντικείμενο που έχω αποθηκευμένο στη μνήμη¨.\nΌπως η αντίληψη λειτουργεί στη βάση κανόνων και γνωστικών σχημάτων, έτσι ακριβώς λειτουργούν και άλλες μορφές σκέψης (πχ κρίση, στοχασμός). Ακόμη και τα αποκυήματα της φαντασίας δεν είναι παρά χίμαιρες που οφείλουν την ύπαρξή τους σε προϋπάρχοντα γνωστικά σχήματα. Ανάμεσα σ' αυτές τις μορφές σκέψης λοιπόν εντάσσεται φυσικά κι η σκέψη για τον εαυτό μας. Άνοιξε τον φάκελο γι' ακόμη μια φορά. Αυτός που βλέπεις είσαι εσύ, όμως θα ορκιζόσουν ότι δεν τον αισθάνεσαι ως εσύ. Μιλάς και πράττεις ως κάποιος άλλος. Σκέφτεσαι σαν κάποιος άλλος. Αισθάνεσαι σαν κάποιος άλλος. Δεν υπάρχει τίποτε το αφύσικο στην αμηχανία που νιώθεις καθώς βυθίζεσαι μέσα σ' αυτή την φορτισμένη ανάμνηση. Η συμπεριφορά που εκτυλίσσεται είναι τόσο αντιφατική με αυτό που είσαι ώστε να μη μπορεί να ερμηνευθεί ως κομμάτι σου. "Δεν είσαι ο εαυτός σου". Με άλλα λόγια, συμπεριφέρεσαι με τρόπο δυσαρμονικό, που δεν συμφωνεί με τα γνωστικά σχήματα που έχεις για τον εαυτό σου, με τα επίθετα δηλαδή και τις ιδιότητες που επέλεξες ότι σε χαρακτηρίζουν.\nΗ απορία σου είναι απολύτως δικαιολογημένη. Αναλαμβάνω κάθε ευθύνη για όποια σύγχυση προκαλεί η έλλειψη μιας εισαγωγικής παραγράφου στο παρόν κείμενο. Ξεκίνησες διαβάζοντας ένα μυστηριώδες ρητό σχετικά με την αγάπη κι ύστερα με τρόπο σχεδόν χαιρέκακο σε προέτρεψα να φέρεις στην επιφάνεια τ' αρνητικά εκείνα συναισθήματα ενός γεγονότος που είχες δικαιολογημένα ξεχάσει. Καμιά φανερή συνοχή μέχρι τώρα. Όμως το άτακτο αυτό ξεδίπλωμα συνεχίζει να μας ιντριγκάρει και τους δυο και είναι άλλωστε απόλυτα λογικό, αν αναλογιστείς ότι η σκέψη δεν ησυχάζει μέχρι να βρει μια τάξη.\nΈως τώρα έχεις αντιληφθεί πλήρως την επιτακτική ανάγκη της σκέψης για τάξη. Η τάξη, όπως σωστά θυμάσαι, προϋποθέτει ένα πλαίσιο, ένα χώρο δηλαδή και μια αρμονία. Τα γνωστικά σχήματα του εαυτού αποτελούν το χώρο μέσα στον οποίο οι πράξεις σου αποκτούν νόημα και συνέχεια. Κάθε τι που απειλεί να διαταράξει την αρμονία αυτού του χώρου είτε θα ενσωματωθεί σ' αυτόν με την έντεχνη χρήση της εκλογίκευσης όπως ακριβώς ένα κομμάτι γλυπτού που λαξεύεται για να ταιριάξει με το υπόλοιπο σύνολο, είτε θα θαφτεί βαθιά, τόσο βαθιά ώστε ο ενοχικός αντίκτυπος να μην περνά τον ουδό της συνείδησης. Δεν πρόκειται περί λογοτεχνικής υπερβολής. Το στρες που προκαλεί η λεγόμενη γνωστική ασυμφωνία, η δυσαρμονία δηλαδή ανάμεσα σε μία ή περισσότερες πράξεις και την εικόνα του εαυτού, μπορεί να πάρει τόσο μεγάλες διαστάσεις που να οδηγήσει έναν άνθρωπο σε ριζική αναθεώρηση των ιδεών του, προκειμένου απλώς ν' απαλλαγεί από αυτό.\nΟι ιδέες για τον εαυτό. Τόσο ισχυρές που μπορούν να θρέψουν αισθήματα ικανοποίησης, ηρεμίας, μακαριότητας αλλά και να σε πλημμυρίσουν με απελπισία, άγχος και ματαιότητα. Και τώρα έφτασε επιτέλους η στιγμή να σου κάνω την πιο αισχρή πρόταση που θα μπορούσα. Μέχρι να τελειώσει η αφήγησή μου, θα πετάξεις κάτω την κάρτα μνήμης σου. Θα κλείσεις την κινητή σου συσκευή και θα βάλεις όλα σου τα αρχεία προσωρινά στον κάδο ανακύκλωσης. Θα γίνεις μία κενή επιφάνεια εργασίας. Εάν δεν κάνεις κάθε δυνατή προσπάθεια να εκτοπίσεις το εγώ σου και να ενστερνιστείς την οπτική που θα σου δώσω σ' αυτό το ένα λεπτό, τότε όλος ο χρόνος που αφιέρωσες εδώ μέσα θα αποδειχθεί άσκοπη σπατάλη. Είσαι έτοιμος; Ωραία!\nΔεν είσαι Έλληνας. Δεν είσαι ούτε κάποιας άλλης εθνικότητας. Είσαι απλώς ένας άνθρωπος που στέκει πάνω στον πλανήτη γη και αναγνωρίζει ότι η έννοια της πατρίδας νοηματοδοτείται διαφορετικά από κάθε άνθρωπο και φέρει φαντασιακά στοιχεία ώστε να πάρει μια τέλεια κι αρμονική μορφή. Δεν πιστεύεις στο Θεό. Δεν πιστεύεις πουθενά. Θεία Δίκη δεν υπάρχει κι ο κόσμος είναι απλά μια αρένα επιβίωσης. Η ύπαρξή σου καθαυτή είναι ένα εξαιρετικά τυχαίο γεγονός -δίχως καμία απολύτως θεϊκή προαίρεση- καθώς ένας τεράστιος αριθμός ανθρώπων θα μπορούσαν να είχαν γεννηθεί αντί για εσένα όπως η βιολογία και οι πιθανότητες ορίζουν με αυστηρό τρόπο. Ο θάνατος θα είναι το ειρωνικό και οριστικό τέλος σου μετά το δώρο της ύπαρξης που η τύχη σου πρόσφερε γενναιόδωρα. Ο θάνατος είναι η τελική ήττα μέσα σ' αυτή την αρένα που δεν διέπεται από κανέναν ηθικό κανόνα παρά μόνο από ανθρώπινα ένστικτα επιβίωσης, τρυφερότητας, κυριαρχίας και αναπαραγωγής. Όσοι ήταν αδύναμοι ή άτυχοι έχουν ήδη φύγει από νωρίς και δεν πρόκειται να επιστρέψουν. Εσύ ο ίδιος, ο οποίος είσαι κάτι τόσο ακαθόριστο και αφηρημένο αυτή την στιγμή θα πάψεις τελικά να υπάρχεις και μαζί με τη συνείδησή σου θα σβήσει και ότι θα έχεις προλάβει να αγαπήσεις. Αν και ο κόσμος έχει απτή μορφή, δεν υπάρχει κάποια δύναμη που να τον νοηματοδοτεί πέρα απ' το νου σου. Αναγνωρίζεις την σχετικότητα και την υποκειμενική φύση των πάντων. Οι στόχοι που βάζεις μπορούν μεν να σε ικανοποιήσουν αλλά δεν μπορούν να σε κάνουν αντικειμενικά άξιο, καθώς είναι οι άνθρωποι και μονάχα οι άνθρωποι αυτοί που ορίζουν την έννοια της αξίας. Οι άνθρωποι θα φύγουν και οι αξίες θα μεταβάλλονται συνεχώς καθώς νέες γενιές θα έρχονται στο προσκήνιο. Όλα τα αξιώματα που φέρεις, όλοι οι τίτλοι δεν είναι παρά κοινωνικά κατασκευάσματα σε ένα ρευστό πλαίσιο, το οποίο μεταμορφώνεται αδιαλείπτως αλλά η περιορισμένη και ασήμαντη χρονικά ύπαρξή σου δεν σου επιτρέπει να αντιληφθείς καθαρά. Ακόμη κι αν το όνομά σου καταφέρει να επιβιώσει για κάποιο καιρό, θα σπιλωθεί και θα επανερμηνευθεί με βάση τις ανάγκες του νέου κόσμου. Η αληθινή σου ποιότητα θα έχει χαθεί και τ' όνομά σου, το μοναδικό δηλαδή κατάλοιπο της ύπαρξής σου θα εκπορνευτεί μέσα σε ρητορείες και καθημερινές τελετουργίες, τετριμμένες ανθρώπινες συνήθειες όπως η εξύμνηση των προγόνων. Με άλλα λόγια, δεν είσαι τίποτα παραπάνω από μια στιγμιαία έκλαμψη συνείδησης που γεννήθηκε και θα σβήσει με τραγικό τρόπο στο χάος του σύμπαντος.\nΚαι τώρα μπορείς να τρέξεις το αρχείο του backup και να εγκαταστήσεις ξανά τα προγράμματα, να κάνεις restore όλους τους φακέλους και να δώσεις μια τάξη στην ζωή σου. Όμως οφείλω προτού κλείσω να δώσω μια εξήγηση διότι ως τώρα υπήρξα μάλλον ασαφής.\nΗ ανθρώπινη σκέψη απεχθάνεται την αταξία. Ψάχνει καταφύγιο μέσα σε γνωστικά σχήματα, μέσα σε κατασκευασμένες ιδέες και συμβολισμούς ώστε να απαλλαγεί από το αφόρητο αίσθημα που προκαλεί το χάος. Η εθνική και θρησκευτική ταυτότητα είναι σήμερα δύο χαρακτηριστικοί τρόποι αποφυγής του υποκειμενισμού, ανεξάρτητα από το εάν η αποφυγή αυτή υπήρξε ιστορικά παράγοντας σύστασής τους ή όχι. Σε μια πιο ελεύθερη μετάφραση, μπορούμε να πούμε ότι η έννοια του Έλληνα ή του Χριστιανού είναι έννοιες άρρηκτα συνδεδεμένες με την έννοια της ταυτότητας και κατ' επέκταση του εαυτού. Είναι μάλιστα, όπως κάθε έννοια του εαυτού, εξωραϊσμένες, ώστε να εξυπηρετούν τους κανόνες της αρμονίας. Κάθε ιστορικό γεγονός που αντιβαίνει στις αρχές της αρμονίας είτε εκλογικεύεται και ενσωματώνεται σ' αυτές είτε, εάν αυτό δεν είναι εφικτό, αποσιωπάται. Με το φιλτράρισμα κάθε μελανής σελίδας, ο άνθρωπος γίνεται εκφραστής μιας ιδέας που έχει πλέον εκλάβει ιερές διαστάσεις. Οι συμβολισμοί τότε, οι οποίοι αντιπροσώπευαν παράλληλα κάποιες αρχές κοινωνικής συνύπαρξης, αρχίζουν και μετατρέπονται σε σύμβολα, τα οποία λατρεύονται περισσότερο ως είδωλα· παύουν να είναι πια προεκτάσεις πραγματικών καταστάσεων. Τα εκλεπτυσμένα αυτά σύμβολα αντιπροσωπεύουν ιερές αρετές και η λατρεία τους δίνει στο άτομο την αίσθηση ότι γίνεται κομμάτι αυτής της ιερότητας. Όταν το άτομο αισθανθεί μέρος της ιερότητας, θωρακίζεται από το αίσθημα χάους, απαλλάσσεται απ' τον λανθάνοντα φόβο ότι η ζωή του δεν έχει κανένα σκοπό και το ίδιο καμιά αξία. Η απουσία σχημάτων του εαυτού με ιερά χαρακτηριστικά, ιδιότητες δηλαδή που προσδίδουν με δογματικό τρόπο μια επίπλαστη αντικειμενικότητα στην ύπαρξη, γίνεται πιο τρομακτική και από την κατάσταση γνωστικής ασυμφωνίας. Έτσι λοιπόν, η υιοθέτηση ιερών συμβόλων γίνεται ανάγκη.\nΦυσικά, το άτομο που επικαλείται συχνά την εθνική, θρησκευτική ή οποιαδήποτε άλλη ταυτότητα, δεν παραδέχεται ότι το κάνει από ανάγκη, ενδεχομένως μάλιστα να μην βρίσκεται σε θέση να το συνειδητοποιήσει. Αντιθέτως, ονομάζει το κίνητρο της πράξης του ως αγάπη. Όμως η αγάπη δεν είναι κάτι που προκύπτει τόσο αβίαστα. Η αγάπη απαιτεί εγρήγορση και συνεχή προσπάθεια κατανόησης. Ένας εξιδανικευμένος συμβολισμός, αποστειρωμένος από αντιφατικές πραγματικότητες, είναι περισσότερο πάθος που προκύπτει από την ανάγκη εύρεσης ταυτοτήτων και την απόκτηση αξίας. Ακόμη περισσότερο, η αγάπη δεν μπορεί να συνυπάρξει με την ανάγκη. "Παραδόξως, η ικανότητα του να ζει κανείς μόνος είναι η προϋπόθεση για την ικανότητα να αγαπάει" είχε πει ο Έριχ Φρομ θέλοντας να τονίσει ακριβώς αυτό. Είναι ένα παραδοσιακό λάθος της σύγχρονης εποχής να συγχέουμε την ανάγκη για τρυφερότητα, σεξουαλική επαφή ή συντροφιά με την επιθυμία να αγαπήσουμε. Την αγάπη δεν συντηρεί η ανταπόδοση. Είναι μια ενεργητική και άνευ όρων προσφορά που θρέφει η ανιδιοτέλεια. Ωστόσο, στη σημερινή σχέση μεταξύ ατόμου και πατρίδας, θρησκείας, ομάδας κτλ βλέπουμε συχνά το άτομο προσκολλημένο στον συμβολισμό, διότι η σχέση αυτή του εξυπηρετεί την ανάγκη να ερμηνεύσει τον εαυτό του και ν' απαλλαγεί απ' την υπαρξιακή του ανασφάλεια. Για καλό ή για κακό όμως, η συνειδητοποίηση της υποκειμενικότητας που διέπει την ανθρώπινη φύση και η κοπιώδης προσπάθεια να αντιληφθούμε τον κόσμο με όσο το δυνατό πιο αντικειμενικούς όρους, αφήνοντας στην άκρη κατά διαστήματα τους συμβολισμούς που έχουμε υιοθετήσει, είναι ο μοναδικός τρόπος για να αγαπήσουμε αληθινά. Διότι η αγάπη απαιτεί άτομα απαλλαγμένα από ανασφάλειες. Άτομα που αντέχουν να ζουν ελεύθερα και μπορούν αν χρειαστεί να αγκαλιάσουν το χάος. Ειδάλλως, ο δέκτης, είτε αυτός ακούει σε ανθρώπινο όνομα, είτε σε αφηρημένη έννοια, γίνεται απλά ένα αντικείμενο, μια θεραπεία στη δική μας ανασφάλεια που μεταφράζουμε κατ' ευφημισμό ως αγάπη. Το κουδούνι μόλις χτύπησε. Κοιτάς τριγύρω σου και βλέπεις ότι όλα τα θρανία έχουν αδειάσει εδώ και ώρα. Ήμασταν μόνο εμείς οι δυο, όλο αυτό το διάστημα. Κι αφού μου έκανες την τιμή να φτάσεις ως εδώ, ανεξαρτήτως του αν συμφωνείς μαζί μου, εγώ οφείλω τουλάχιστον να σε προτρέψω τώρα να σηκώσεις το χέρι. Επέτρεψέ μου όμως πρώτα να κλείσω με ένα ρητό του αγαπημένου μου συγγραφέα, που ακούει φυσικά στο όνομα Αλμπερ Καμύ.\n"Αγαπώ υπερβολικά την χώρα μου για να είμαι εθνικιστής"\nΔεν είχε τι να κάνει κι έγραψε ο : Crux στις 2/11/2018\nΕτικέτες αγάπη , εθνικισμός , πατριωτισμός , σκέψεις , σύμβολα , σχήματα εαυτού\nΧαίρομαι να σε διαβάζω Άγγελε και το ξέρεις, ακόμα και όταν μας βάζεις δύσκολα!\nΑν το "έπιασα" καλά, θέλεις να μιλήσουμε για αγάπη!\nΟ Φρομ των νιάτων μου, (απ' αυτόν ξεκίνησα να μελετώ ψυχολογία και φιλοσοφία), λέει:\n"Το πρώτο βήμα είναι να καταλάβουμε ότι η αγάπη είναι μια τέχνη, ακριβώς όπως μια τέχνη είναι και η ίδια η ζωή. Αν θέλουμε να μάθουμε πώς ν' αγαπάμε, πρέπει να προχωρήσουμε με τον ίδιο τρόπο που προχωρούμε όταν θέλουμε να μάθουμε μια οποιαδήποτε άλλη τέχνη, π.χ. μουσική, ζωγραφική, ξυλουργική ή την επιστήμη της ιατρικής και της μηχανικής...\n...Παρόλο που η λαχτάρα γι' αγάπη είναι τόσο βαθιά ριζωμένη, σχεδόν όλα τ' άλλα φαίνονται να είναι πιο σημαντικά από την αγάπη: επιτυχία, γόητρο, χρήματα, δύναμη. Όλη μας σχεδόν η ενεργητικότητα χρησιμοποιείται για να μάθουμε πώς να πετύχουμε σ' αυτούς τους σκοπούς. Και σχεδόν καθόλου για να μάθουμε την τέχνη της αγάπης"...\nΈριχ Φρομ, Η Τέχνη της Αγάπης, εκδ. Μπουκουμάνης, σελ. 11, 15-16\nΓια μένα, δεν ξέρουμε τι είναι αγάπη, το μόνο που ξέρουμε με σιγουριά είναι, τι ΔΕΝ είναι αγάπη, γιατί αγάπη δεν είναι η ζήλια, η κτητικότητα, ο ανταγωνισμός, η επιθετικότητα και λοιπά "νόστιμα"... (χωρίς να με απασχολεί τι λέει ο Χριστιανισμός για την αγάπη!)\nΑΦιλιά με "ακηλίδωτες" καλές μέρες! ;-)\n13 Φεβρουαρίου 2018 - 2:00 μ.μ.\nΟ στόχος ήταν διττός. Αφενός να αντιληφθούμε ότι είμαστε εκ φύσεως κατασκευασμένοι να αντιλαμβανόμαστε τον κόσμο σε πλαίσια, όπως ακριβώς και τον εαυτό μας, διότι αυτό δημιουργεί τάξη στη ζωή μας. Η τάξη αυτή γίνεται ακόμη πιο προστατευτική όταν επιπλέον προσδίδουμε ιερότητα, διότι η ιερότητα φέρει κάτι μυστικό, κάτι φαντασιακό που υπερνικά το χάος και προσφέρει σκοπό, νόημα.\nΑφετέρου, ήθελα να τονίσω ότι η ανάγκη αυτή για τάξη παρερμηνεύεται πολλές φορές ως "αγάπη" σε έννοιες όπως αυτή της πατρίδας και του Θεού. Ενώ, όπως λες κι εσύ, και ο Φρομ βεβαίως βεβαίως, η αγάπη είναι ενεργητική δραστηριότητα, απαιτεί συνεχή προσπάθεια για κατανόηση και προσθέτω εγώ (και ενδεχομένως θα συμφωνούσε μαζί μου και ο Φρομ) πως όπου υπάρχει ανάγκη, τότε αυτή υπερνικά την αγάπη. Η ελευθερία είναι προϋπόθεση για να μπορεί κανείς να αγαπήσει, διότι ο άνθρωπος που είναι ελεύθερος παύει να εξαρτάται από τους άλλους ανθρώπους ή τις ιδέες.\nΗ αγάπη είναι το βασικότερο ζητούμενο τη σήμερον ημέρα, όπου η έννοιά της έχει εκμαυλιστεί και έχει προσλάβει μια μαλθακή υπόσταση, ενώ είναι στην πραγματικότητα κάτι που για να καλλιεργηθεί χρειάζεται μεγάλη προσπάθεια και για να εκφραστεί, αν εκφραστεί, χρειάζεται πολύ χρόνο. Έννοιες όπως ενσυναίσθηση, κατανόηση, σεβασμός χάνονται και η αγάπη καταντά να αγκαλιάζει έννοιες όπως αυτές που αναφέρεις, ενώ την ίδια στιγμή εξυπηρετεί την ανάγκη για τάξη, ιερότητα και νόημα, σε πλαίσια πολλές φορές άκαμπτα, διότι οποιαδήποτε αμφισβήτηση απειλεί ουσιαστικά τα θεμέλια του "είναι".\nΑν επέστρεψα; Στο γράψιμο; χεχε, που και που, όταν μπορώ θα δημοσιεύω.\nΣτην Ελλάδα; μπααααα. Εάν τα πράγματα κυλήσουν καλά θα τελειώσω του χρόνου το μεταπτυχιακό μου και οψόμεθα!\nΑκηλίδωτο απογευματάκι :)\n13 Φεβρουαρίου 2018 - 8:18 μ.μ.\nΝαι Άγγελε μου, η αγάπη είναι Ανάγκη και χαίρομαι που τη θεωρείς Ιερή... γιατί είναι!\nΕπίσης δεν νομίζω πως μαθαίνεται όπως υποστηρίζει ο Φρομ, για μένα είτε είσαι μέσα είτε δεν είσαι!\n13 Φεβρουαρίου 2018 - 8:55 μ.μ.\nΓια να είμαι απόλυτα σαφής, δεν τη θεωρώ ιερή! Μάλιστα, ακόμη περισσότερο δεν θεωρώ τίποτα ως ιερό. Ωστόσο, με μια μεταφορική έννοια, αφαιρώντας το χαρακτήρα της θεϊκής επιτακτικότητας και του μυστικισμού, ναι, θα τολμούσα να πω πως η αγάπη είναι ιερή, εννοώντας ότι είναι μια ιδιότητα που μας ανυψώνει ποιοτικά και πνευματικά και είναι ο θεμέλιος λίθος για τη σύσταση υγιών κοινωνιών.\nΧμμμ, ακόμα και να είσαι μέσα, χρειάζεσαι εξάσκηση. Αν δεν το χεις... δύσκολα τα πράγματα!\n14 Φεβρουαρίου 2018 - 12:28 π.μ.\nΕπιπλέον, προσθέτω, ώστε να γίνω κατανοητός, θεωρώ πως όταν η αγάπη προκύπτει ως ανάγκη κινδυνεύει (τουλάχιστον) να χάσει την ποιότητά της. Διότι το άτομο τότε γίνεται το μέσο που εξυπηρετεί την ανάγκη. Θεωρώ πιο υγιή, πιο αγνή αν θες, την αγάπη που προκύπτει ως επιθυμία κατανόησης και ενσυναίσθησης ενός άλλου ατόμου, η οποία προκύπτει από ενδιαφέρον να δούμε τον κόσμο με την οπτική του, την ικανοποίηση που αντλούμε όταν υποστηρίζουμε αυτό το πρόσωπο και όταν συντονιζόμαστε μαζί του. Ικανοποίηση μεν, αλλά με κίνητρο το ενδιαφέρον, την εστίαση της προσοχής στο άτομο και όχι το αίσθημα ανικανοποίησης ή κενού που δημιουργεί την "ανάγκη για αγάπη".\n14 Φεβρουαρίου 2018 - 12:42 π.μ.\nΚαλημέρα απ' τη βροχερή Ελλάδα!\nΠριν λίγο "έλαβα" το παρακάτω, χμ! συμπτωματικότατο!!! ;-)\n15 Φεβρουαρίου 2018 - 12:01 μ.μ.